Lelaki Berjaya Transformasi Rumah Usang Kepada Boho Scandinavian, Tak Ubah Struktur Asal Pun!

Bila mempunyai rumah yang usang, kebiasaannya tuan rumah lebih memilih untuk merobohkannya dan kemudian membina rumah baru. Namun, tidak pula bagi lelaki ini yang ingin mengekalkan struktur rumah usang dimilikinya dengan membuat beberapa proses mengubah suai.
Melalui perkongsian saudara Tuah Cendana, rumah usangnya telah diubah suai dengan berkonsepkan Boho Scandinavian untuk memberi inspirasi kepada mereka yang memiliki rumah usang atau rumah warisan lama. Terbaik! Jom ikuti perjalanan transformasi rumah usang ini.

Baca juga: ‘Rumahku, Rakitku’- Rumah Kelong Di Darat Berjaya Terapung Semasa Banjir, Kebijaksanaan Pokwe Jadi Inspirasi!
BOHO SCANDINAVIAN SI RUMAH USANG

Beberapa tahun lalu saya ada bertanya dalam group mengenai cadangan untuk membaik pulih rumah usang. Terima kasih dengan maklum balas dan nasihat. Akhirnya projek gila ini diteruskan.

Saya nak kongsikan journey rumah ini untuk beri inspirasi pada mana-mana yang ada rumah usang atau rumah warisan lama.

“Runtuh sahaja rumah ini, senang buat baru terus”, itu kata kata yang biasa saya terima dari pelawat dan kontraktor. Tapi naluri kuat untuk terus mengekalkan struktur asal rumah ini.
Projek ini bermula sejak penghujung May 2022. Terima kasih kepada kontraktor yang sanggup menyahut cabaran impian gila saya! Ya memang gila sebab nak transform rumah usang ke rumah konsep loft bersiling tinggi.
PERUBAHAN YANG DILAKUKAN TANPA MEROBOHKAN STRUKTUR ASAL RUMAH USANG TERSEBUT
Gambar selepas proses mengubah suai.
Sebahagian lantai tingkat atas dibuka untuk menjadikan rumah konsep siling tinggi untuk meningkatkan pengudaraan.
Gambar sebelum proses mengubah suai.
Kayu kayu reput diganti dan tingkap-tingkap ditukar dengan tingkap cermin untuk meningkatkan pencahayaan semula jadi.
Gambar selepas proses mengubah suai.
Cabaran utama adalah pembinaan kolam sebab tanah di kawasan sangat berair dan kawasan yang sempit untuk jentera masuk. Masuk pula musim hujan menyebabkan air bertakung dan berlumpur.
Gambar sebelum proses mengubah suai.
Masuk segment mendeko. Rujukan utama adalah dari Pintrest sambil berangan. Ye, berangan itu sangat penting tuan puan hihi. Konsep rumah adalah Boho Scandinavian.
Gambar selepas proses mengubah suai.
Taman-taman di luar hanya guna kaktus sebagai penyeri sebab malas nak maintaince. Inspirasi dari Pintrest juga.
Setelah 6-7 bulan bertungkus lumus, akhirnya siap sepenuhnya. Stresss dan sangat penat tapi hasilnya sangat memuaskan. Terima kasih pada kontraktor saya. Jika ada area Perak nak gunakan khidmat beliau sangat recommended.
Gambar sebelum proses mengubah suai.
Sumber: Facebook Tuah Kencana via Tukang Apa Hari Ini


Lelaki Berpakaian Selekeh Disangka Pengemis, Buat Kejutan Beli Kereta ‘Cash’!

Ini yang dikatakan, “jangan menilai seseorang daripada luarannya”.
Sebagaimana yang dilaporkan laman Utusan Malaysia semalam, di mana seorang lelaki Indonesia berusia 69 tahun yang kelihatan selekeh seperti ‘pengemis’ telah membuat kejutan dengan membeli kereta secara tunai.

Baca juga: Sahabat Kejam Sanggup Belah Perut, ‘Curi’ Bayi Dalam Kandungan Wanita
LELAKI DISANGKA ‘PENGEMIS’ BELI KERETA DAIHATSU SECARA TUNAI
Gambar: Lelaki berpakaian selekeh yang disangka pengemis membeli kereta secara tunai. – AGENSI / Utusan Malaysia

Warga emas bernama Wardji itu, hanya berjalan kaki dan membawa segumpal wang untuk membuat pembayaran bagi kereta All New Sigra 2022 jenama Daihatsu bernilai 180.4 juta rupiah (RM54,300), lapor Kompas.com.

Pada mulanya, pengawal keselamatan di kedai pameran kereta itu hanya memandang lekeh terhadap niat lelaki itu membeli kereta.
Pegawai Jualan di PT Mandiri Zirang Utama, Sragen, Dezy Ais, 35, berkata, pengawal keselamatan itu kemudian merujuk pelanggan itu kepada saya.
Katanya, pengawal itu langsung tidak menyangka lelaki itu adalah pelanggan sebenar yang berhasrat membeli kereta baharu.
“Dia menyangka pelanggan itu adalah pengemis kerana dia hanya memakai pakaian biasa.
“Saya kemudian membawa Wardji melihat beberapa kereta di dalam ruang pameran. Namun, dia tidak membuat pembelian kereta terus, sebaliknya, berjanji akan datang semula dengan membawa wang tunai mencukupi,” katanya.
WARDJI DATANG SEMULA & MENGIRA WANGNYA DI ATAS LANTAI
Sekadar gambar hiasan: Liputan6.
Dezy berkata, dia melayan semua pelanggan yang datang ke premisnya dengan hati terbuka tanpa memilih bulu.
Malah, dia lebih terkejut apabila pelanggan itu datang semula dan memilih duduk di atas lantai untuk mengira wangnya daripada duduk di kerusi.
“Lelaki itu mengira wang dari pukul 7 hingga 10 pagi. Ada juga wang yang kelihatan sudah reput dimakan anai-anai akibat disimpan terlalu lama.
“Selepas pembayaran selesai dilakukan, kereta berwarna putih itu terus dihantar ke rumah Wardji. Rumahnya juga kelihatan biasa tanpa memiliki garaj,” katanya.
Sumber: Utusan Malaysia


[VIDEO] Lelaki Cabul Budak 9 Tahun Dalam Kedai Diburu Polis. Parents Sila Alert!

Seorang lelaki dirakam CCTV sebuah kedai ketika mencabul seorang kanak-kanak perempuan berusia 9 tahun di sebuah kedai di Rawang petang Rabu lalu diburu polis.
Perbuatan tak senonoh lelaki terbabit menjadi tular di media sosial dan mengundang kemarahan orang ramai.

Mencabul Mangsa 2 Kali Di Rak Jualan
Dalam video berdurasi 51 saat itu, mangsa dirakam berada di rak jualan kedai bersama seorang kanak-kanak perempuan dipercayai adiknya.
Ketika kedua-dua kanak-kanak leka melihat barang di rak jualan, seorang lelaki mendekati mereka dari arah belakang lalu memeluk salah seorang kanak-kanak itu dan menggesel kemaluannya pada punggung kanak-kanak tersebut.

Lelaki tidak diketahui identitinya itu kemudian kembali lagi ke rak jualan terbabit dan melakukan perkara sama sebelum kedua-dua kanak-kanak itu melarikan diri.

Suspek kemudian berpura-pura melihat barang di rak jualan sebelum beredar dari ruang kedai itu.

67361332_393453074608349_547421898594582528_n
Laporan Polis Telah Dibuat
Ketua Polis Daerah Gombak, Asisten Komisioner Samsor Maarof berkata kejadian dimaklumkan ibu mangsa pada malam Jumaat lalu sebelum bapa kanak-kanak terbabit membuat laporan polis.
“Bapa mangsa mendakwa suspek memeluk anaknya dari arah belakang dan menggesel kemaluannya ke punggung kanak-kanak itu.
“Suspek kemudian melarikan diri selepas kejadian yang berlaku pada jam 6.19 petang Rabu lalu,” katanya.
Beliau berkata, identiti suspek belum dikenal pasti namun usaha mengesannya giat dijalankan.
Kes disiasat di bawah Seksyen 14(a) Akta Kesalahan Seksual Terhadap Kanak-kanak 2017.
*Sumber: Sinar Harian
SL : Aduhai geramnya bila di tempat awam pun masih ada yang boleh buat perbuatan terkutuk macam ni! Harapnya lelaki ni dapat ditangkap dan diberi hukuman setimpal. Ibu ayah pun kena lebih alert sekarang, risau dengan perangai manusia yang makin pelik!
#UPDATE : Suspek kini berada dalam tahanan polis dan bakal dihadapkan ke mahkamah.
BACA : Lelaki Cabul Budak Di Rawang Telah Ditahan


Lelaki Cabul Budak Dalam Kedai Di Rawang Telah Ditahan Polis

Seorang lelaki yang dirakam oleh CCTV sebuah kedai di Bandar Country Homes Rawang pada 10 Julai lalu telah ditahan.
Hasil Maklumat Orang Awam
Ketua Penolong Komisioner Polis Gombak, Samsor Maarof berkata bahawa suspek, iaitu lelaki Indonesia berusia 45 tahun yang juga pekerja binaan telah ditahan selepas pihak polis menerima maklumat daripada orang awam.

Beliau berkata penahanan tersebut dibuat di kawasan Country Homes di mana polis juga menemui pakaian yang dipakai oleh suspek ketika insiden tersebut.
LIHAT: [VIDEO] Lelaki Cabul Budak 9 Tahun Dalam Kedai Diburu Polis. Parents Sila Alert!

“Suspek tidak mempunyai dokumen pengenalan namun berdasarkan penyiasatan awal pihak polis, kami positif bahawa dia adalah lelaki yang terlibat dalam kes ini,” tambah beliau dalam sebuah kenyataan yang dilaporkan oleh News Straits Times.

Menurut Samsor, suspek akan dibawa ke mahkamah esok bagi mendapatkan perintah reman.
Dalam kejadian yang berlaku jam 6.19 petang itu, kelihatan suspek memeluk dan menggesel badannya pada seorang kanak-kanak dari belakang. Kanak-kanak tersebut pada ketika itu sedang melihat barangan pada rak dalam sebuah kedai bersama adiknya.
Kejadian berlaku 2 kali sebelum kanak-kanak tersebut sempat melarikan diri.

67361332_393453074608349_547421898594582528_n
Video rakaman CCTV menjadi tular serta menimbulkan kemarahan orang awam, terutamanya ibu bapa yang semakin risau dengan kes pedofilia.
Bapa kepada kanak-kanak tersebut membuat laporan polis pada jam 8 malam hari yang sama setelah mengetahui insiden tersebut daripada isterinya.
*Sumber : NST Online
SL : Semoga kes ini diadili dengan seadilnya dan pelaku mesti dihukum agar kes begini tidak berulang lagi. Sedikit sebanyak, kita juga perlu mengambil pengajaran dan lebih berhati-hati ya!


Lelaki Cina Ini Baru Selesai Mengucap Dua Kalimah Syahadah. Lihat Reaksi Muka & Bayangkan Perasaannya. Allahuakbar!

Mengucap Dua Kalimah Syahadah
Tentu sekali hati dan perasaannya bercampur-baur, sedih dan gembira. Alhamdulillah, kini sudah jadi Muslim. Terima kasih Ustaz Nazmi Karim!.

Jika anda mempunyai kawan-kawan atau saudara-mara yang ingin memeluk Islam, boleh rujuk garis panduan penuh yang disediakan oleh Jabatan Penyelidikan, Jabatan Kemajuan Islam Malaysia (JAKIM) di sini. Ini kerana, mana-mana orang yang menguruskan pengislaman seseorang yang ingin masuk Islam bertanggungjawab untuk memberi penerangan mengenai Islam, pengertian Dua Kalimah Syahadah, tugas dan kewajipan sebagai seorang Islam. Di sini kami kongsikan sedikit maklumat dalam garis panduan yang diberikan.

Tempat Pengislaman
Sedikit info tambahan, tempat pengislaman Saudara Baru adalah seperti berikut:

1) Pengislaman di Pejabat Agama Islam
Seseorang yang masuk Islam di Pejabat Agama akan terus didaftarkan secara rasmi mengikut peruntukan undang-undang.
2) Pengislaman Selain di Pejabat Agama Islam
Seseorang yang menguruskan pengislaman Saudara Baru di luar Pejabat Agama hendaklah segera membawa bersama Saudara Baru ke Pejabat Agama untuk didaftarkan pengislamannya secara rasmi mengikut peruntukan undang-undang.
3) Pengislaman di Luar Negara
Seseorang yang memeluk Islam di luar negara juga perlulah mendaftar pengislamannya di Malaysia setelah kembali ke Malaysia

Apakah Kesan Masuk Islam Bagi Saudara Baru?
Seseorang Saudara Baru tidak akan terputus hubungan kekeluargaan dengankeluarga asal. Mereka boleh bergaul seperti biasa, cuma perlu menjaga perkara yang ada hubung kait dengan hukum-hakam yang telah ditetapkan dalam Islam.
1) Status Perkahwinan
Apabila salah satu pihak kepada sesuatu perkahwinan bukan Islam memeluk Islam, maka perbuatan yang demikian tidak boleh dengan sendirinya berkuat kuasa membubarkan perkahwinan itu melainkan sehingga ianya disahkan sedemikian oleh Mahkamah Sivil
2) Hak Jagaan Anak (Hadhanah)

Mana-mana ibu atau bapa atau penjaga yang masuk Islam dan mempunyai anak atau kanak- kanak dalam jagaannya yang belum mencapai umur lapan belas tahun, boleh membuat permohonan untuk mendaftarkan anak itu sebagai seorang Saudara Baru
Bagi maksud kaedah ini, “kanak-kanak dalam jagaan” ertinya kanak-kanak yang berumur bawah lapan belas tahun yang dijaga oleh seseorang selain daripada ibu atau bapanya.
Seseorang yang berumur di bawah lapan belas tahun yang mana ibu, bapa atau penjaganya bukan beragama Islam, setelah mendapat keizinan salah seorang dari mereka, hendaklah membuat permohonan masuk Islam dengan menggunakan borang tertentu.

Hadith
Hadith yang berkaitan mengucap dua kalimah syahadah adalah seperti berikut:
Daripada ˜Itban bin Malik r.a bahawa Rasulullah SAW bersabda yang maksudnya: Tiada seorang pun yang mempersaksikan bahawa sesungguhnya tiada Tuhan yang berhak disembah melainkan Allah dan sesungguhnya aku adalah utusan Allah lalu ia masuk neraka ataupun neraka membakarnya.
Huraian Hadith:
Mengucap dua kalimah syahadah adalah salah satu daripada Rukun Islam. Ia mesti dizahirkan dengan lidah, dibenarkan dengan hati dan dilaksanakan dengan anggota badan. Ini adalah satu bentuk pengakuan beriman yang lahir dari hati yang ikhlas beriman kepada Allah dan Rasul-Nya. Sesiapa yang membuat suatu pengakuan dan bersyahadah tetapi tidak mempercayai perkara yang disebutkannya, maka penyaksiannya adalah dusta dan bohong kerana perkara yang dinyatakan itu adalah tidak selari dengan keyakinannya sendiri dan itu adalah di antara sifat orang-orang munafik.
Sumber: JAKIM
Semoga bermanfaat!


Lelaki Curang Diserang Skandal Ketika Keluar Dengan Isteri & Anak, Kecoh!

Di Indonesia, tular di media sosial rakaman video memaparkan seorang lelaki diserang oleh teman wanitanya. Ketika kejadian berlaku si lelaki mengunjungi pusat beli-belah bersama isteri dan anaknya.
Video berdurasi satu minit itu dimuat naik oleh pengguna TikTik @ciendel6 dan pasangan suami isteri itu difahamkan sedang menunggu untuk menonton wayang tetapi lain pula yang jadi.

Baca juga: Gara-Gara Taknak Cucuk Vaksin, Si Lelaki Sanggup Batal Kahwin
LELAKI CURANG DISERANG SKANDAL KETIKA KELUAR DENGAN ISTERI & ANAK

Seorang wanita yang lalu-lalung dihadapan mereka berhenti dan bersemuka dan memarahi lelaki itu. Isteri kepada lelaki berkenaan kelihatan sedang mendukung bayinya.

“Wanita itu datang dan menunjukkan mesej perbualan mereka kepada isteri lelaki tersebut sehingga membuat kecoh di pusat beli-belah.
“Dia menarik tangan isteri lelaki itu walaupun sedang mendukung anak. Bayi itu kemudian diambil oleh si suami sebelum dia dipukul. Mereka terus bergaduh di depan khalayak ramai,” ujarnya.
Situasi tegang itu menyebabkan dua pengawal keselamatan terpaksa campur tangan untuk menyuraikan mereka. Video tersebut sudah tentunya mendapat perhatian netizen di ruangan komen.

Sumber: Wolipop & TikTok Ciendel6


Lelaki Hilang Jari Manis Akibat Cuba Bermain Dengan Singa

Seorang kakitangan sebuah zoo di Jamaica berdepan dengan detik-detik cemas apabila jarinya digigit seekor singa melalui jeriji kandang haiwan.
Menerusi video itu, lelaki tersebut pada awalnya cuba menyentuh seekor singa yang berada di dalam kandang seolah-olah sedang bermain dengannya.

Baca juga: Suami Kantoi Ada Perempun Lain, Isteri Serang Skandal Di Jalan Raya
LELAKI HILANG JARI MANIS AKIBAT CUBA BERMAIN DENGAN SINGA

Memetik laporan Metro UK, jelas kelihatan lelaki tersebut pada mulanya hanya cuba untuk menyentuh seekor singa dan dia berkali-kali berjaya mengelak tangannya daripada diterkam.

Walaubagaimanapun, singa itu kemudian bertindak agresif dan menyerang serta mengigit jari lelaki berkenaan. Lelaki itu sedaya upaya cuba untuk menarik namun tidak berjaya dan kehilangan seluruh bahagian jari manis pada tangan kanannya.
Saksi memberitahu akhbar Jamaica Observer bahawa mereka menyaksikan kejadian tersebut semasa lawatan pada petang kelmarin.
“Jelas sekali apabila dia terjatuh ke tanah, semua orang menyedari bahawa ia adalah seirus. Semua orang mula panik.

“Seluruh kulit dan sendi pertama jarinya hilang. Saya melarikan diri dari tempat kejadian kerana trauma melaihat darah,” jelas seorang saksi.
Tambahnya, lelaki itu berjalan menghampiri sebuah kenderaan sebelum pergi meninggalkan tempat itu tanpa menunjukkan kesakitan dan membuatkan penonton terpegun.
Sumber: Metro UK


Lelaki Ini Hina Pekerja Muslim Itu ‘Terrorist’. Perhati Reaksi Tentera Itu. Macam Tak Percaya!

Di Amerika Syarikat, kebencian pada Islam cukup melampau. Bertuah kita kerana tinggal di Nusantara yang aman.


Lelaki Ini Cacat Tapi Hebat

Walaupun cacat, tidak mempunyai tangan, lelaki ini boleh melakukan banyak perkara.
Pertama sekali dalam video ini, kita dapat melihat dia menggunakan komputer tanpa ada masalah. Dia juga dilihat kemas rumah dengan mengemop lantai. Kenapa kita yang sempurna ini malas untuk mengemas rumah sendiri?

Cacat tapi hebat
Dan yang paling menyentuh hati, walaupun cacat masih lagi boleh menjaga ibunya yang sakit. Dengan susah payah, dia menyuap ibunya yang terbaring di atas tilam. Sedih bila tengok dia lap mulut ibunya. Sungguh, dia seorang manusia yang hebat!

Bagaimana dengan kita yang masih mempunyai ibu lagi? Walaupun kita punyai tubuh badan yang sihat dan sempurna, dapatkah kita menandingi kehebatannya yang sanggup berbakti pada ibu sendiri?

Pesanan ini untuk diri saya sendiri.
Rahmat menjaga orang sakit
Menurut IKIM FM, mereka yang dipilih oleh Allah SWT untuk menjaga orang yang sakit adalah satu rahmat yang besar. Dalam satu hadith menceritakan tentang orang yang menziarahi orang sakit didoakan oleh malaikat, apatah lagi mereka yang menjaga orang yang sakit akan mendapat pahala dan ganjaran yang sangat besar di sisi Allah.
Rasulullah s.a.w. bersabda yang bermaksud, Tiada seorang pun yang menziarahi saudara se-Islamnya yang sakit pada waktu pagi, melainkan 70,000 malaikat mendoakannya untuk mendapat rahmat sehingga ke petang. Sekiranya dia menziarahi saudaranya pada waktu petang, maka 70,000 malaikat mendoakannya untuk mendapat rahmat Allah sehingga ke pagi. [Hadith Riwayat At-Tirmizi]
Orang yang sakit amat memerlukan terapi kerohanian dan untuk menjadi orang yang berjaya menjaga dan mengurus orang sakit, kita perlu ada nilai ehsan dalam diri kita supaya kita dapat meletakkan diri kita pada kedudukan orang mereka yang sakit. Dengan adanya nilai ehsan dalam diri mengajar kita untuk menjaga adab-adab terhadap orang yang sakit.
Ustazah Norhafizah Musa mengajak para pendengar bermuhasabah menjaga adab apabila menziarahi orang sakit dengan tidak mengambil gambar mereka dalam keadaan tidak terurus dan menyebar atau meletakkan di laman sosial tanpa pengetahuan mereka. Sebaik-baiknya meminta kebenaran terlebih dahulu untuk mengambil gambar mereka dan paling penting menghormati kehendak orang yang sakit.
Dengan adanya nilai ehsan dalam diri, perkara tidak beradab tidak akan berlaku terhadap pesakit, malah dapat memelihara serta menguatkan lagi akidah tauhid pesakit.
Semoga kita semua dapat menjaga ibu-bapa kita nanti.
Sumber: YouTube


Lelaki Ini Dapat Kerja Di Bank Dunia Lepas Hantar 600 E-mel & 80 Panggilan, Wow!

Seorang lelaki di Washington tidak putus asa dan berusaha keras mencari perkerjaan semasa pandemik Covid-19 menyerang dunia. Dia bertindak menghantar 6oo e-mel dan 80 panggilan telefon untuk memohon pekerjaan,
Vatsal Nanhata mula resah dan risau apabila tidak mendapat sebarang tawaran kerja selepas dua bulan graduasi dari Universiti Yale.

Baca juga: Mesej Kanak-Kanak Diculik & Organ Dijual Adalah Palsu- PDRM
LELAKI INI DAPAT KERJA DI BANK DUNIA LEPAS HANTAR 600 E-MEL & 80 PANGGILAN

Jelasnya, dia mengambil keputusan untuk tidak pulang ke India terlebih dahulu kerana mahu gaji pertamanya dibayar dalam mata wang Dollar, lapor NDTV.

“Tiada guna saya belajar di Yale jika tidak mampu mendapat pekerjaan selepas tamat pengajian,” ujarnya.
Selama dua bulan tidak berkerja dia menghantar lebih 1,500 permohonan kerja, menulis 600 e-mel tanpa balasan, membuat 80 panggilan telefon dan berdepan banyak penolakan daripada pelbagai jenis syarikat.
Usaha kerasnya mendatangkan hasil apabila mendapat empat tawaran kerja pada bulan Mei dan dia memilih tawaran terbaik iaitu Bank Dunia.

“Saya memilih tawaran terbaik iaitu di Bank Dunia yang sanggup menaja perbelanjaan visa dan menawarkan saya menjadi pengarang bersama bagi kajian Pembelajaran Mesin dengan Pengarah Penyelidikan Bank Dunia semasa,” jelasnya.
Dia memberi nasihat supaya tidak mudah menyerah dan kejarlah apa yang diinginkan meskipun dunia seolah-olah runtun menimpa anda.
Sumber: NDTV


Lelaki Ini Kongsi 5 Tips Turunkan Berat Badan, Setahun Boleh Cecah Sampai 40KG!

Setiap individu sudah pastinya mengimpikan berat badan ideal dan tubuh badan sihat. Tubuh badan yang sihat secara tidak langsung boleh mengurangkan risiko seseorang itu untuk mendapat penyakit kronik. Kebiasaanya, pengurangan gula dan juga nasi diamalakan dalam memastikan berat badan idaman dapat dicapai.
Walau bagaimanapun, terdapat 5 tips yang dikongsi oleh seorang pemuda bernama Mohd Shahfazreen untuk anda amalkan untuk mencapai berat badan idaman. Ikuti perkongsian lanjut di bawah. Setahun boleh turun 40kg tau! Rugi kalau tak baca…

Baca juga: Lelaki Ini Kongsi Resepi Spaghetti Bolognese & Suhun Singapore Versi Diet
LELAKI INI KONGSI 5 TIPS TURUNKAN BERAT BADAN
Tukar 5 kebiasaan ini untuk kurangkan 25,914 kalori dalam 30 hari, 3.36kg sebulan, 40.38kg setahun. Tips, cara dan kiraanya aku kongsikan dibawah.

1. TUKAR KEBIASAAN MINUM AIR

Segelas teh tarik ada 229 kalori. Dari 2 kali sehari air manis kurangkan jadi sekali sahaja.  Latih diri minum air kosong. 229 kalori x 30 hari = jimat 6870 kalori sebulan.
2. TUKAR KEBIASAAN SAIZ PORTION

Tukar kebiasaan saiz portion. Biasa makan nasi putih sepinggan penuh, kecilkan jadi 1 mangkuk cina atau 2 senduk rata. Sebelum ni sekali makan nasi 450 kalori jadi 220 kalori ja. Kurang 230 sehari. 230 kalori x 30 hari = jimat 6900 kalori sebulan.
3. TUKAR JENIS MASAKAN

Makanan yang deep fried akan gandakan kalori. Seketul ayam goreng 127gram ada 305 kalori. Pilih ayam bakar 100gram baru 150 kalori. Kurang 150 kalori sehari. 150 kalori x 30 hari = jimat 4500 kalori sebulan.
4. TUKAR KEPADA ULAM-ULAMAN

Biasa lunch makan sayur yang dimasak bergoreng atau gulai, tukar ambil ulam. Anggaran sayur goreng ikan masin 170 kalori. Secawan ulam raja baru 6 kalori. Jimat 164 kalori sehari. 164 kalori x 30 hari = jimat 4920 kalori sebulan.
5. TUKAR KEMAHUAN KEPADA SEKADAR MERASA

Ini cabaran terbesar nak kurangkan berat badan, namum ia berbaloi dibuat. Biasa makan dessert, kek, aiskrim, benda manis 2 kali seminggu, kawal kepada 2 kali sahaja sebulan.
Ambil contoh 1 slice kek coklat indulgance ada 454 kalori. Maka: 454 kalori x kurangkan 6 hari = jimat 2724 kalori sebulan.
Sekarang mari kira berapa jumlah kalori kita dapat kurang dan jimat dalam 1 bulan.

Air manis = 6870 kalori.
Kecilkan portion nasi = 4500 kalori.
Kurangkan lauk bergoreng = 4500 kalori.
Tukar kepada ulam = 4920 kalori.
Kurangkan dessert 6 hari = 2724 kalori

Total sebulan ialah 25914 kalori sebulan. Bersamaan 310,968 kalori setahun. Jika kalian nak tukarkan kepada berat lemak badan, kiraannya begini. 1kg berat lemak badan bersamaan 7700 kalori.
Maka: 25914 kalori / 7700 kalori = 3.36 kg sebulan atau 40.3 kg setahun. Tak perlu berlapar atau buang apa-apa. Cukup kurangkan dan tukar kebiasaan sendiri.
Campur dengan bakar kalori melalui senaman, boleh bantu kurangkan 4-5 kg sebulan. 5kg x 12 bulan = 60 kilogram dalam setahun. Asasnya tahu bagaimana nak lakukan, faham konsep masuk kalori dan konsisten. Ianya bermula dengan perlu cari ilmu.
Sumber: Facebook Mohd Shahfazreen


Lelaki Ini Kongsi Cara ‘Repair’ Dapur Gas Rumah Sendiri, Anda Pun Boleh Buat!

“Abang! Api gas ni kenapa jadi kecik? Saya nak memasak boleh jadi lambat tau…”
Bila dengar jeritan isteri di dapur terus si suami jadi kelam-kabut apa pula yang tak kena tu? Rupanya dapur gas bermasalah apinya kecik, dah garu kepala yang tak gatal tu tak tahu nak buat apa.

Nak pulak kalau kena hadap masalah ini waktu PKP, susah nak panggil orang pakar datang ke rumah. Mungkin selepas ini, masalah anda tidak akan jadi beban lagi apabila, cuba dan belajar sendiri daripada kemahiran Encik Abdul Ghopar Zakaria Ansari yang dikongsikan beliau itu.
Baca juga: Cara Tanam Sayur Labu Dengan Betul, Tak Lama Dah Boleh Makan!

LELAKI INI KONGSI CARA ‘REPAIR’ DAPUR GAS RUMAH SENDIRI
Projek D.I.Y menservis dapur gas isteri. Hari ni berjaya menyelamatkan dua dapur gas milik isteri. Perkongsian ini pernah diviralkan.

Hari ni diperincikan lagi step-stepnya. Semua orang boleh lakukannya. Step-stepnya ada setiap gambar ya.
ILMU SURVIVAL INI AMAT BERGUNA DI WAKTU PKP DAN BOLEH MENJANA PENDAPATAN.
LANGKAH-LANGKAH MEMBAIKI DAPUR GAS:

1. Sebelum di servis apinya biru tetapi perlahan.

2. Alatan yang diperlukan:

Playar
Pemutar skru bunga dan philips
Klip kertas
Spray anti karat WD40
Kertas surat khabar lama

3. Tanggalkan tungku dari injap gas dengan mencabut pin di bahagian bawahnya.

4. Selesai tanggalkan tungku dari injap gas. Cuba buka skru untuk pisahkan injap gas dan paip gas. Jika terlalu ketat tidak perlu dipisahkan.
Dalamnya ada getah seal dan akan nampak injap gas berlubang besar dan kecil bagi mengawal penggunaan gas.
Bagi golongan wanita yang ingin melakukannya sendiri tidak perlu keluarkan injap dan paip gas ini. Terus cucuk klip kertas ke saluran injap gas.

5. Injap dan paip gas dikeluarkan sepenuhnya.

6. Ambil spray anti karat dan semburkan ke dalam bahagian penyambung antara tungku dan injap gas. Kemudian gunakan klip kertas untuk mencucuk lubang halus di injap gas.

7. Kesan lapisan minyak dari lubang injap gas. Lapisan minyak ini akan bertukar menjadi kerak minyak dan membuatkan saluran injap gas tersumbat. Bersihkan beberapa kali sehingga berpuas hati.

8. Ini contoh retakan pada bahagian fire starter. Pulas-pulas tetapi api tidak menyala dan perlu guna surat khabar atau external fire starter untuk hidupkan dapur gas.
Usaha khuatir, ketuk sedikit bahagian besi supaya retakan menjadi rapat. Ianya tidak membahayakan.

https://media.siraplimau.com/2022/02/93005184_665259490943333_7252346209677869056_n.mp4
9. Taraaaaaa..sudah siap di servis. Dapur ini telah dua tahun digunakan. Dapur yang dijaga dengan baik mampu bertahan lebih lama. Jika perumahnya dan paip gas sudah terlalu uzur dinasihatkan tukarlah yang baru ya.

Selepas di servis apinya ya ampun. Membara kebiruan.
Selamat mencuba!
Sumber: Facebook Abdul Ghopar Zakaria Ansari


Lelaki Ini Kongsi Cara Tanam Kunyit & Hasilkan Serbuk Kunyit Sendiri Tanpa Pengawet

Antara bahan sering digunakan dalam masakan ialah kunyit. Boleh dikatakan hampir kesemua menu menggunakan kunyit dan juga serbuknya.  Tak lengkap rasa masakan kalau tak ada kunyit. Betul tak?
Bagi anda yang gemar bercucuk tanam, ini merupakan satu idea hebat kerana boleh mencuba menaman pokok kunyit dan menghasilkan serbuk kunyit sendiri seperti yang dilakukan oleh Akmal Al Yahya. Wow! Paling penting tak ada sebarang pengawet dan juga pewarna. Bertambah sedap la masakan selepas ini.

Baca juga: Cara Tanam Sawi Dalam Pasu, Teknik Paling Mudah & Jimat
CARA TANAM KUNYIT & HASILKAN SERBUK KUNYIT SENDIRI

Di Kebun Lokal, tiada sebarang Racun Kimia Rumput/Racun Kimia Serangga dan Baja berunsur Kimia (termasuk baja kopi dan Baja AB) yang kami gunakan. Tujuan asalnya saya mula berkebun, iaitu untuk menghasilkan sebuah bank makanan bagi keluarga kecil saya.

– Untuk mendapatkan daun kunyit yang besar dan menghijau. Kami tanamnya di tempat yang teduh, seperti berdekatan dengan pokok yang besar supaya cahaya matahari tidak terus ke kawasan tanaman kunyit kami.

– Rizom yang telah mengeluarkan daun kami keratkan dan asingkan untuk disemai semula bagi tanaman akan datang. Dengan cara ini, kami mampu menjimatkan masa untuk semaian kunyit dan mengurangkan peratusan semaian daripada gagal bertunas.

– Ini lah rupa rizom kunyit yang telah mengeluarkan daun. Mengikut pengalaman kami, rizom yang telah berdaun perlu dikerat dalam sebesar ibu jari dari rizom asal agar tumbuh dengan baik.

– Pertama, bersihkan rizom kunyit dari tanah yang melekat, sebersih+bersihnya. Kami gunakan berus gigi tau, licin semuanya di kerjakan.

– Langkah seterusnya adalah rizom kunyit tadi direbus/dikukus dalam jangka masa 45 minit. Kemudian dipotong halus-halus bagi memudahkan proses jemuran kelak.

Mengapa perlu rebus/kukus? Jika kita tanam sendiri maka kita tahu baja yang kita gunakan. Proses rebusan atau kukus ini bertujuan untuk melucutkan segala macam jenis kandungan baja yang tertinggal.
Jika baja kimia mungkin tak berapa kita geli. Tetapi kami khuatir jika baja tersebut daripada baja urea, baja tinja ayam, kambing atau lembu yang diproses masih ada pada rizom.
– Kunyit yang telah dipotong tadi, dijemur pula. Elakkan dari jemur terus di bawah sinaran matahari, paling baik di bawah pokok atau garaj kereta.

– Setelah 5 hari, ini lah rupa kunyit yang telah dikeringkan. Masukkan ke dalam pengisar, kisar sehingga betul-betul lumat.

– Tapiskan dan ayak kunyit yang telah dikisarkan tadi. Serbuk kunyit yang terhasil adalah serbuk kunyit paling baik digunakan kerana tiada sebarang pengawet malah tiada sebarang pewarna tambahan juga pada serbuk kunyit ini.

– Ini pula rizom yang berdaun tadi. Kami lebih suka semai dahulu sementara menunggu batas untuk sedia untuk digunakan. Kami dapati ada beberapa rakan menanam kunyit menggunakan kaedah hidroponik tetapi lebih kepada penghasilan daun kunyit berbanding rizom kunyit.

Selamat mencuba!
Sumber: Facebook Akmal Al Yahya


Lelaki Ini Kongsi Foto Bersama Pramugari 15 Tahun Lepas, Kini Dah Jadi Teman Sekerja!

Kata orang kalau sudah jodoh pasti tidak kemana, betul tak? Begitu juga dengan kisah yang berlaku di China dimana seorang lelaki ini berkongsikan foto bertemu kembali dengan seorang pramugari yang dijumpainya selepas 15 tahun. Wajah pun masih sama!
KENANGAN 15 TAHUN LEPAS ‘HIDUP’ KEMBALI
Berkongsikan foto kenangan bersama pramugari penerbangan ketika beliau berumur 5 tahun, Xu Yang Feng yang kini berusia 20 tahun masih lagi mengingati pramugari yang bertugas 15 tahun lepas.

DAH JADI TEMAN SEKERJA!
Menurut Beijing Youth Daily, selepas 15 tahun memori tersebut terpahat hanya pada sekeping foto, Yang Feng kini sedang melanjutkan pelajaran tahun ketiga dalam kursus Civil Aviation Flight Academy dan sudah memulakan latihan praktikal China Eastern Airlines pada bulan Oktober.

Selepas memulakan latihan praktikal tersebut, beliau sangat terkejut kerana masih mengenali wajah pramugari yang sama ketika beliau berusia 5 tahun. Rupa-rupanya pramugari yang sama masih bekerja dan menjadi pelatih beliau!

Bukan sahaja Yang Feng yang mengenali pramugari tersebut, malah wanita berkenaan turut mengingati momen bersama 15 tahun lepas. Apa yang lebih menarik lagi, mereka mengambil foto perbandingan sama seperti 15 tahun yang lepas. Boleh buat jadi kenangan!

Selepas kisah mereka menjadi viral, pihak pengurusan penerbangan tersebut terus membenarkan Yang Feng menyambung latihan di bawah penjagaan pramugari Fang.
Sumber : Beijing Youth Paper Daily


Lelaki Ini Kongsi ‘Ilmu Pengasih’ Masak Nasi Putih Sedap Macam Di Kedai

Nasi putih sememangnya menjadi pilihan hati orang ramai tanpa mengira peringkat umur. Baik makan di rumah mahupun di kedai, nasi putih pasti menjadi pilihan teratas.
Namun, jika anda perasan nasi putih di kedai makan agak sedikit lain dan terdapat satu rasa yang berlainan jika dimasak sendiri di rumah. Apakah rahsianya?

Baca juga: 7 Petua Masak Nasi Supaya Tak Cepat Basi, Boleh Tahan Sampai 2 Hari
‘ILMU PENGASIH’ MASAK NASI PUTIH SEDAP MACAM DI KEDAI
Menjengah ke laman Facebook, saudara Ahmad Shukri Amiruddin telah berkongsi satu tips ‘rahsia’ bagaimana cara untuk masak nasi sedap seperti di kedai makan. Wow!

Selama 25 tahun saya belajar, bekerja, bergelumang dan mencari rezeki melalui perniagaan makanan. Malam ini saya akan bagi ilmu yang paling penting sekali dalam bidang masakan.
Saya nak kongsikan ilmu pengasih yang digunakan oleh kebanyakkan kedai-kedai nasi campur dan juga nasi lauk kenduri kawin. Kadang-kadang bila kita makan nasi kat kedai memang sedap. Lepas tu orang kata kedai tu pakai jin, pakai bomoh, pakai hantu dan macam-macam lagi.
Perkongsian ilmu pangasih untuk anda. Anda boleh gunakan ilmu ini supaya suami anda lebih sayang sebab masak lagi sedap.
– Setiap kali masak nasi putih, bacalah Bismilah dan selawat masa basuh beras. Ikutlah berapa kali nak dibaca.
– Masa nak masak nasi. Masukkan sedikit garam dan minyak dalam nasi yang nak dimasak. Masukkan daun pandan.Kena pandai agak2 supaya tak terlalu masin dan berminyak. Sukatan air nasi adalah seperti biasa. Apa tujuannya?

– Minyak berfungsi supaya nasi tidak melekat dan sentiasa berderai. Garam pula untuk bagi nasi putih ada ” rasa” bila kita makan begitu saja atau dengan lauk berkuah. Daun pandan supaya nasi wangi satu dapur bila dah mendidih.
– Kalau masak nasi selain nasi putih : Nasi Tomato, Nasi minyak dan lain-lain. Ikutlah cara ini beserta masukkan 3 atau 4 ketul gula batu bertujuan mengilatkan nasi supaya lebih cantik.
Inilah rahsia besar kedai-kedai makan dan para tukang masak. Saya redha kalau lepas ni ada yang pm saya kenapa ” bodoh sangat” bagitau rahsia ni. Tujuan saya ilmu yang diamalkan, saya akan dapat pahala berterusan. Tak salah kan?
Sumber: Facebook Ahmad Shukri Amiruddin


Lelaki Ini Kongsi Kisah Inspirasi Pengepam Petrol Minyak ‘Bangkit’ Bekerja Selepas Enam Bulan Koma

Kadangkala dalam hidup ini kita perlu melihat dan mendengar kisah hidup orang lain untuk dijadikan sebagai pedoman dan inspirasi buat diri sendiri agar dapat membantu kita untuk menjadi lebih bersemangat dan bersyukur. Wong Fook Meng dalam satu perkongsian menerusi laman Facebook miliknya berkongsikan mengenai pertemuan secara tidak sengaja beliau dengan seorang pekerja di sebuah stesen minyak yang telah menyentuh hati dan mengisi jiwa beliau.
PENGISIAN PETROL, PENGISIAN JIWA

Semasa dalam perjalanan menuju pejabat beliau berhenti untuk mengepam petrol di Petronas dan dibantu oleh seorang petugas pam yang sangat menyenangkan. Menurutnya, pekerja tersebut sangat ramah dan bertanyakan sekiranya beliau dalam perjalanan ke tempat kerja. beliau juga kemudiannya sempat bertanyakan sudah berapa lama dia bekerja di Petronas.
Jawabnya, dia telah bekerja selama seminggu di situ dan itulah pekerjaannya yang pertama setelah dia mengalami kecederaan pada bahagian otak apabila terlibat dalam kemalangan dahsyat antara motosikal dengan treler sewaktu berusia 18 tahun, dia juga masih dalam fasa penyembuhan. Bukan saja baik tapi dia juga fasih dan boleh berkomunikasi dalam bahasa Inggeris serta memberitahu bahawa ibunya merupakan seorang guru Bahasa Inggeris.

Petugas pam tersebut berperwatakan sangat positif dan ceria kerana doktor yang merawatnya berpesan untuk menerapkan pemikiran yang positif bagi membantu proses pemulihannya, dia begitu tekad dan berusaha untuk sembuh. Beliau sempat memberitahu petugas pam tersebut bahawa dia telah menjadi inspirasi buat beliau.

Tambah beliau lagi, semasa pembuat pembayaran di kaunter. juruwang di situ mengatakan bahawa petugas pam tadi baru sedar dari koma enam bulan lalu tapi lihatlah betapa dia mampu berdiri dengan gagah dan berjuang habis-habisan untuk meneruskan kehidupannya.
Beliau menyatakan kekagumannya dengan kekuatan ketahanan manusia dalam menghadapi saat-saat yang sukar, ternyata pengisian petrol di stesen minyak pada hari itu juga turut mengisi jiwanya setelah mendengarkan kisah petugas pam tersebut.
TIPS-TIPS HADAPI CABARAN
1. PEMIKIRAN YANG POSITIF

Apa yang anda fikirkan itulah yang menjadi kenyataan. Penerapan fikran yang positif perlu dilatih dan memerlukan masa dan ia bermula dengan kesedaran mental. Bila anda faham dan sedar dengan cara pemikiran sendiri anda akan semakin bijak penyekat pemikiran yang negatif.
2. TIDAK BERPUTUS ASA

Hakikatnya, kegigihan dan kecekalan merupakan kunci yang besar dalam mengatasi cabaran. Menyerah bererti kita tidak mengatasi cabaran mahupun dapat belajar daripadanya. Cuba atasi cabaran dengan mencari sokongan, mengambil peduli perasaan diri sendiri dan merancang bagaimana untuk menempuhinya.
3. ANDA TIDAK SENDIRI

Setiap insan yang bernafas akan melalui saat-saat jatuh dan bangun, ada yang kita lihat dapat mengendalikan dengan bijak dan ada pula menyembunyikan dengan lebih baik daripada orang lain. Berkongsi kisah dan brtukar-tukar pengalaman bersama individu lain akan dapat membuka perspektif baru dalam hidup kita. Sabar, ujian datang dan pergi.
4. MEMINTA BANTUAN

Mintalah sokongan dan bantuan jika anda perlukannya, ramai pihak sentiasa sudi mendengar dan membantu orag lain yang sedang berada dalam saat sukar. Luangkan masa buat diri sendiri dan bersama mereka yang dikasihi untuk membuatkan anda rasa ‘hidup’ kembali kerana kesibukan kita dan kecanggihan yang ada pada hari ini membuatkan kita sering terlepas pandang apa yang kita ada untuk dimanfaatkan bagi mendorang diri sendiri meneruskan hidup.
Sumber: Wong Fook Meng


Lelaki Ini Kongsi Panduan Bezakan Kedai Mamak Muslim Atau Hindu

Restoran mamak sudah pasti menjadi pilihan sesiapa sahaja tidak kira untuk menjamu selera atau sekadar untuk ‘lepak’ bersama rakan-rakan. Menyajikan menu yang pelbagai dan kena dengan tekak orang Malaysia, sebenarnya penting untuk anda yang merupakan orang Muslim untuk membezakan yang mana satukah kedai mamak Muslim atau Hindu. Penting untuk anda peka dengan hal ini! Ini panduan yang dikongsikan.
Baca juga: 7 Lokasi ‘Panas’ Nasi Kandar Pulau Pinang Anda Kena Try!

PANDUAN BEZAKAN KEDAI MAMAK MUSLIM ATAU HINDU
1. Biasanya restoran Hindu akan ditutup ketika cuti Deepavali

Sebagaimana kebiasaannya orang Islam akan tutup kedai waktu raya Aidilfitri, orang Cina akan tutup kedai ketika musim Gong Xi Fa Cai. Beberapa tahun lepas saya pernah menulis perihal ini, ada seorang owner restoran mamak yang bercuti ketika Deepavali, mesej saya secara personal dan mengakui pekerjanya ramai Hindu walaupun beliau Muslim.

Terkejut beruk saya dibuatnya sebab restoran tersebut pernah saya pergi beberapa kali. Isu utama ialah berkenaan Hindu yang menyamar atau memberi persepsi sebagai mamak Muslim. Contohnya restoran tadi, pekerjanya memakai kopiah yang memberi persepsi bahawa mereka Muslim.

Selepas insiden itu, saya semakin berhati-hati jika ke restoran mamak. Cara ini bukanlah konkrit untuk mengenalpasti sama ada sesebuah restoran mamak itu Muslim atau fake. Sebab ada juga yang bercuti pada mana-mana perayaan atau ada sebab-sebab lain. Jangan risau, ada cara lain.
2. Periksa sama ada makanan mereka ada masakan lembu atau tidak

Ada lagi cara lain yang boleh dilakukan waktu biasa. Periksa sama ada makanan mereka ada masakan lembu atau tidak. Restoran mamak Muslim biasanya akan ada masakan daging lembu. Jika restoran Hindu atau mamak tiruan, selalunya tidak menghidangkan masakan daripada haiwan suci mereka.
Saya pernah test satu restoran “mamak”.
“Mamak, daging ada?”
“Kambing ada. Lembu tak ada”
“Kenapa lembu tak ada?”
Dia jawab tergagap-gagap, terus saya angkat kaki. Namun, ia bukan cara paling ampuh. Ada juga restoran mamak Muslim yang menyediakan kambing sebagai menu utama mereka, tanpa daging lembu.
3. Cara paling ampuh, berikan salam dengan lafaz “Assalamualaikum”

Jika jawab salam tergagap-gagap, lari jauh-jauh. Cara ini boleh diuji kepada tauke dan pekerja mereka. Ada juga kadang-kadang tauke Muslim tapi pekerja non-Muslim. Saya pernah beberapa kali menggunakan “test” cara ini dan dapati ada juga restoran mamak Muslim yang mengambil pekerja pekerja dari kalangan Hindu.
Ada sesetengah restoran mamak yang famous tapi pekerja mereka gagal apabila saya gunakan “test” ini. Terus saya angkat kaki jika pekerjanya gagal jawab salam. Pada saya, ia agak mengecewakan kerana sepatutnya restoran dengan imej Muslim, sepatutnya mengambil pekerja Muslim sahaja.
Cara ini paling ampuh berbanding cara-cara lain. Mustahil orang Islam tak boleh jawab salam. Kalau nak lebih dramatik, test bacaan surah Al-Fatihah. Saya pernah test ke atas seorang peminta sedekah selepas solat Jumaat, dan terketar-ketar akhirnya apabila mengaku bukan Islam.
Saya ulangi, isunya ialah bukan kepada restoran Muslim menggunakan pekerja Muslim. Isunya ialah orang Hindu yang menyamar atau memberi persepsi sebagai mamak Muslim. Tidak kira sama ada tauke atau pekerja.
4. Restoran mamak Muslim akan ditutup waktu solat Jumaat

Malah ada yang menyediakan tempat solat atau surau untuk pelanggan. Jika restoran mamak palsu tidak akan ada.
5. Jangan mudah terpengaruh dengan poster-poster dan frame gambar tulisan-tulisan jawi
Yang nampak seperti ayat-ayat suci Al-Quran, gambar masjid, gambar Mekah dan sebagainya. Ia selalunya dijadikan hiasan untuk menarik pelanggan Muslim datang ke restoran.
6. Semak nama restoran dengan website Persatuan Pengusaha Restoran Muslim Malaysia (PRESMA)

Anda boleh saja klik di pautan ini https://www.presma.com.my/info/senarai-ahli/. Persatuan ini memang dipelopori oleh para pengusaha restoran mamak Muslim. Ada database keahlian mereka di seluruh negara. Namun berdasarkan semakan saya tadi, ada juga restoran mamak Muslim yang tidak mendaftarkan diri sebagai ahli PRESMA.
Apabila ditutup pada hari Deepavali, bukanlah secara automatik ia adalah restoran mamak palsu. Hanya owner restoran sahaja yang tahu kenapa ia ditutup. Jika hari lain ia dibuka dan para pekerjanya memang lulus “test” Assalamualaikum tadi, kemudian namanya ada dalam direktori PRESMA, insya-Allah mamak Muslim.
Pagi tadi saya pusing-pusing sekitar Sri Gombak dan Prima Gombak, dan inilah hasilnya. Restoran Mamak dibuka dan meriah. Restoran yang saya sudah tahu memang dimiliki oleh Hindu, memang tutup sebagaimana dijangka. Tapi ada juga beberapa restoran Mamak Muslim yang tutup. Kenapa tutup? Wallahua’lam, hanya pemiliknya sahaja yang tahu.
Sebenarnya bukan isu halal haram yang saya ingin highlightkan. Tapi isu Hindu yang mengelirukan dan menyamar sebagai Muslim. Pekerja Hindu tapi dipakaikan kopiah supaya nampak macam orang Islam. Jika dia Hindu dan tidak mengelirukan pelanggan Muslim, dan pelanggan yakin ia halal, tiada masalah di situ. Cuma saya akan elakkan jika tahu begitu.
Sebenarnya posting seumpama ini, pernah saya kongsikan beberapa tahun lalu, juga ketika cuti Deepavali. Pagi tadi kebetulan hantar anak sekolah, pusing-pusing kawasan sekitar ini. Sekolah anak saya tak cuti ketika Deepavali, maka saya pun tak cuti juga. Huhu…
Masa buat aktiviti ini tadi, saya baru perasan beberapa perkara;

1. Banyak betul restoran mamak di sini. Rasanya kedai makan Melayu pun tak sebanyak ini.
2. Restoran mamak majoritinya berada corner lot atau paling kurang end lot. Susah nak cari kedai Melayu yang berkedudukan strategik sebegini.
3. Nama restoran mamak memang simple. Selalunya ada perkataan Arab (Thaqwa, Berkat, Haji, Al-Azhaar, Abdullah, Al) atau ada perkataan “Maju” atau kedua-duanya.
4. Awal-awal pagi dah buka. Mungkin juga sebab 24 jam.
5. Kebanyakan masa di restoran mamak sentiasa ramai orang. Apa rahsia mereka?
Apa kata anda pula ambil gambar-gambar restoran mamak di sekitar kawasan anda, hari ini dan kongsikan?
DISCLAIMER: Ini adalah panduan umum kebetulan ketika cuti Deepavali. Gunakan kesemua cara yang dikongsikan untuk memilih restoran mamak Muslim.
Sumber: Afyan Mat Rawi


Pengalaman ‘Luar Biasa’ Bercuti 5 Hari Di Davao City, Filipina. Rasa Macam Tak Nak Balik!

Bila kita sebut sahaja Filipina, apa yang ada dalam bayangan kita adalah drama-drama Filipina yang mampu untuk membuai perasaan kita kan? Bukan itu sahaja, bila bercakap soal perlancongan di Republik ini, apa yang ramai orang tahu adalah untuk melawat Manila dan Pulau Boracay sahaja. Bosannya, dah tak ada kelainan dah dari orang lain.
giphy.com

Jadi, apa kata anda berkunjung ke Davao City, Filipina! Tak pernah dengar Davao City? Kalau nak tahu dengan lebih lanjut, apa kata anda baca perjalanan jejaka ini dimana beliau menjelajah bersama AirAsia ke Davao City yang juga merupakan bandar yang mempunyai penduduk paling ramai selepas Manila selama 5 hari 4 malam! Memang padat dengan tempat-tempat yang menarik untuk tatapan anda. Jom!
giphy.com

MEMULAKAN PERJALANAN, AYUH!
http://ohbulan.com/

Penerbangan dari Kuala Lumpur International Airport (KLIA 2) bersama 3 media lain: 8.30 pagi
Jam 12.30-1.00 pm : Dijangka sampai di Ninoy Aquino International Airport di Manila
Transit  : Di Ninoy Aquino International Airport, Manila untuk ke Davao kerana belum ada direct flight ke sana lagi.
Terus ke Davao City : Mendarat di Francisco Bangoy International Airport di Davao City pula hanya ambil masa sejam. Turut disambut meriah oleh pihak Perlancongan Filipina dengan aksi tarian kebudayaan Indigenous Mindanaon Dance. Menarik!

Tempat penginapan pula adalah di Marco Polo Hotel, Davao City dan jarak hotel cantik ini dari lapangan terbang hanya memakan masa selama 30 minit sahaja. Selesai sahaja untuk check-in, kami terus menjamu selera dengan makanan yang enak-enak sekali di hotel ini. Sedap!
http://ohbulan.com/
HARI KEDUA MELAWAT LOKASI-LOKASI MENARIK DI DAVAO CITY!
1. Davao City Hall
http://ohbulan.com/
Davao City Hall ini mungkin kelihatan agak lama kan? Ini kerana bangunan ini merupakan bekas pejabat Datuk Bandar atau Mayor. Walaupun bangunan nampak lama tapi masih dijaga dengan baik tau. Sekarang, bangunan ini sudahpun mempunyai bangunan yang baharu di tempat lain.
2. San Pedro Cathedral
http://ohbulan.com/
Bangunan apa pula ni? Haa, inilah San Pedro Cathedral yang merupakan gereja Roman Katholik yang dibina pada tahun 1847 dengan menyelitkan gaya-gaya pembinaan Spanish. Sekali pandang macam tak perasan bahawa bangunan ini merupakan gereja kan?
3. Museo Dabawenyo

http://ohbulan.com/
Selain itu, apa salahnya kalau semasa kita melancong tu kita melawat galeri bersejarah kan? Museo Dabawenyo ini menempatkan pelbagai sejarah, seni dan budaya masyarakat Davao City! Memang patut pergi!
4. Rumah Presiden Filipina, Rodrigo Duterte
http://ohbulan.com/
Selepas itu, kami juga melawat ke rumah Presiden Filipna! Inilah rumah Presiden Filipina, Rodrigo Duterte di Dona Luisa Village yang sederhana saja dari segi rekaan dan saiz rumah.
5. Durian Candy Factory
http://ohbulan.com/
Buat anda yang merupakan ‘hantu durian’ mesti seronok bila berkunjung ke Durian Candy Factory ini. Bukan sahaja setiap hari mereka memproses gula-gula durian dari isi durian yang segar, malah harganya pun murah! Boleh la borong satu kedai untuk dijadikan buah tangan.
6. Makan Tengahari di Balik Bukit Farm & Kitchen

Penat berjalan, jom kita makan pula. Kami berkunjung ke Balik Bukit Farm & Kitchen ini untuk santapan tengahari dimana restoran ini menyediakan makanan yang organik. Antara juadah yang kami cuba, Chicken Adobo, Paseared Garlic Malasugui Fish dan ice cream basket yang mempunyai pelbagai perisa. Bukan itu saja, rekaan dan dekorasi kedai yang berkongsepkan ‘back to nature’ ini juga mencuri perhatian sesiapa yang berkunjung.

http://ohbulan.com/
7.  Philippines Eagle Centre
http://ohbulan.com/
Philippines Eagle Centre ini menempatkan sebanyak 36 ekor helang Filipina dan 10 lagi adalah spesis burung yang lain, 4 spesis mamalia dan 2 spesis reptilia. Seronok juga ni!
8. Malagos Garden Resort
http://ohbulan.com/
Buat anda yang merupakan peminat coklat, anda jangan lupa berkunjung ke Malagos Garden Resort. Malagos Garden Resort ini merupakan muzium coklat yang pertama di Filipina! Bukan setakat muzium sahaja, disini juga anda dapat belajar mengenai sejarah coklat dan boleh buat coklat sendiri!
9. Makan Malam di Rekoado Filipino Comfort Cuisine
http://ohbulan.com/
Perut pun dah lapar, jadi jom kita makan malam pula. Kami menjamu selera di Rekado Filipino Comfort Cuisine (HALAL)  yang menghidangkan makanan ala-ala ekslusif sikit untuk sesiapa yang berkunjung. Suasananya pun tenang dan sangat sesuai untuk keluarga dan rakan-rakan.
JOM KITA SNORKELING DAN DIVING!

Bukan itu sahaja, ada juga aktiviti snorkeling dan diving untuk anda yang sukakan aktiviti air ni tau! Hari ketiga kami dipenuhi dengan aktiviti air sekitar Pulau Talikud. Kalau mahukan kelainan, banyak bot dan kapal menawarkan servis menyelam ikut pakej berpatutan sekali dengan makan atas bot.
1. Coral Garden

Coral Garden ini terletak lebih kurang 45 minit dari Davao City. Tengok saja gambar-gambar ini, memang merupakan ‘lubuk’ batu karang yang cantik-cantik belaka!!

2. Makan tengahari berlatar belakangkan pemandangan indah di Angel’s Cove
http://ohbulan.com/
Buat anda yang takut nak snorkeling tu kan, boleh lah menjamu selera dengan makan tengahari di atas bot di Angel’s Cove. Jangan risau, terbukti HALAL. Sambil makan sambil melihat pemandangan kawasan sekitar penduduk berniaga dan menangkap hasil laut. Tenang sekali!

3. Aktiviti snorkeling di Tagbaobao Falls
http://ohbulan.com/

Dekat sini pula kami dapat lihat kerang raksasa tau! Rupa-rupanya banyak kerang yang besar-besar dekat sini!

Selepas puas snorkeling semua, kami check in pula hotel yang kedua di sini iaitu Pearl Farm Beach Resort di Pulau Samal juga. Rupa-rupanya pemandangan disini memang sangat cantik! Terpegun kami dengan keindahan pemandangan bila masuk dalam bilik hotel. Kalau bangun setiap hari dengan adanya pemandangan sebegini, memang dah tak nak balik dah!
http://ohbulan.com/
ADA APA LAGI PULAU SAMAL NI? JOM KITA JELAJAH!
http://ohbulan.com/
Masuk hari keempat, giliran untuk kami mencuci mata di sekitar kawasan Pulau Samal ni pula. Berdasarkan pemerhatian kami, penduduk di Pulau Samal ini banyak mencari sumber semulajadi untuk dijual di sekitar pekan. Penyusunan bandar di pulau ini juga agak tersusun.
1. HAGIMIT FALLS
http://ohbulan.com/
Hampir 20 minit perjalanan, lokasi persinggahan yang seterusnya adalah Hagimit Falls. Buat anda yang memang seorang pencinta alam semulajadi, lokasi air terjun ini memang patut dikunjungi. Airnya yang bersih dan sejuk, sangat sesuai untuk aktiviti berkelah!

Nak naik Hagimit Falls ini anda perlu mengharungi perjalanan menaiki 150 anak tangga! Penat jugalah tapi yang menariknya, sepanjang perjalanan menaiki anak tangga ini, pelbagai makanan tradisi iaitu ‘Salvaro’ dijual oleh penduduk tempatan . Kalau anda nak tahu ‘Salvaro’ ini adalah nasi kepal yang disapu santan dan dibakar. Unik!
2. Monfort Bat Cave
http://ohbulan.com/
Seterusnya kami melawat Monfort Bat Cave yang menjadi ‘rumah’ kepada 2.5 juta kelawar dari pelbagai spesis! Banyak tu!
http://ohbulan.com/
3. Makan tengahari di Hijo Resorts Davao
http://ohbulan.com/
Seperti biasa, dah penat berjalan kami menjamu selera di Hijo Resorts Davao yang juga diiktiraf HALAL. Dah menikmati pemandangan alam semulajadi ni, selera pun makin membuak-buak lah. Kalau anda nak datang ke sini, jangan risau tentang makanan Halal kerana banyak restoran yang menawarkan hidangan Halal untuk anda!
4. Ladang penanaman pisang di Hijo Resorts Davao

Perut pun dah kenyang, jadi kami meneruskan perjalanan dengan melawat ladang pisang berkeluasan 177 hektar yang turut dilengkapi dengan teknologi yang canggih! Ini bertujuan untuk urusan import ke negara luar seperti Vietnam dan Thailand. Tengoklah, banyak betul pokok pisang!
5. Nikmati pemandangan hijau dengan Forest Tour di Hijo Resorts Davao
http://ohbulan.com/
Memang kaya dengan keindahan alam semulajadi, kami meneruskan aktiviti dengan forest tour. Lawatan ini membawa kami untuk melawat dan menikmati kehijauan hutan simpan yang masih menempatkan haiwan liar dan spesis pokok terancam. Menariknya, jambatan gantung pun ada!

Bosan-bosan tu, nak main game pun ada!
Perut lapar? Jangan risau, banyak seleksi makanan yang boleh dipilih!
http://ohbulan.com/
Di tempat penginapan ketiga kami iaitu di Waterfornt Insular Hotel, kami turut menjamah makan malam di Bistro Selera, SM Lanang Premier. Tengoklah seleksi makanan di hotel ini, semuanya memang ‘mengancam’!

HARI TERAKHIR DI DAVAO

Pejam celik dah masuk hari kelima dan terakhir kami berada di Davao City. Rasa sekejap sahaja masa berlalu. Kami pun check out hotel  Waterfront Insular Hotel pada jam 7 pagi dan terus ke Francisco Bangoy International Airport untuk transit di Ninoy Aquino International Airport di Manila sebelum ke KLIA2. Sebelum itu kami sempat juga melihat ruang esklusif hotel ini. Menang bertaraf 5 bintang!
http://ohbulan.com/
Teringin juga nak pergi Davao City?
http://ohbulan.com/
Kalau anda nak merasakan pengalaman menarik seperti apa yang kami rasa, jomlah pergi Davao City ni! Selepas ini dah tak payah susah nak transit lapangan terbang lagi kerana AirAsia bakal menawarkan laluan terus ke Davao City bermula Disember ini! Tiket pun boleh didapati dengan harga yang berpatutan pada waktu yang bersesuaian. Kena masuk dalam travel list ni!
http://ohbulan.com/
Terima kasih AirAsia!
Jumpa lagi Davao City!


Lelaki Ini Kongsi Pengalaman ‘Ngeri’, Tengah Makan Karipap Ada Kuku Berdaki!

“Sedapnya tak sabar nak makan!”
Seperti biasa, itulah ungkapan yang sering kita cakap kalau ada makanan di hadapan mata namun lain pula yang menimpa seorang lelaki di Facebook apabila sedang enak menikmati makanannya tetapi terjumpa satu benda yang mengelikan! Perkara ini mendapat perhatian netizen di mana rata-rata mereka turut geli melihat ‘benda’ tersebut. Aduh, kesiannya…

Baca juga: [VIDEO] “Allahu Main Sumbat Je”- Baby Baru Lahir Tapi Ibu Bangga Terus Suap Makanan!
KONGSI PENGALAMAN ‘NGERI’, TENGAH MAKAN KARIPAP ADA KUKU BERDAKI
Menurut lelaki yang dikenali sebagai Mee itu, dia menjelaskan ketika sedang enak menikmati karipap, tiba-tiba satu benda mengelikan telah ditemui iaitu kuku berdaki dan telah digaul bersama init karipap itu.

“Maaf lari tajuk bukan masak apa tak jadi hari ni tengah sedap2 makan karipap tetiba jumpa kuku. Terus mual nak muntah dah la kuku tu berdaki apa pendapat anda semua,” luahnya.
Walau bagaimanapun, perkara itu telah dilaporkan kepada peniaga kedai tersebut namun malangnya peniaga menjelaskan mereka hanya membeli karipap itu secara frozen dan mengorengnya ketika mahu dijual.

Ye dah pun complain dia rasa nak sepak pun ada tapi tetiba mreka cakap ambik karipap yg dah siap so mreka cuma goreng je dan jual so kita pun nak marah sape.

“ORANG BERNIAGA TOLONG JAGA KEBERSIHAN”
Sudah pasti perkara tersebut meraih perhatian netizen dan rata-rata mereka memberi nasihat agar para peniaga di luar sana sentiasa menjaga kebersihan serta berniagalah secara ikhlas demi kesejahteraan pelangaan.

Sumber: Mee Via Masak Apa Tak Jadi Hari Ini Official


Lelaki Ini Kongsi Resepi Spaghetti Bolognese & Suhun Singapore Versi Diet

Antara punca proses diet sering gagal adalah disebabkan pengambilan makanan yang tidak cukup nutrisi dan bosan dengan menu seperti sayur-sayuran sahaja. Sebenarnya, nak diet ini mudah sahaja bila anda tahu teknik yang betul dan mengamalkan makanan seimbang.
Seperti contoh, dalam fasa diet pun masih boleh makan pasta tetapi haruslah tidak melebihi kalori yang ditetapkan agar proses penuran berat badan tidak terganggu. Nak tahu resepi pasta dan suhun versi diet? Mari kami kongsikan.

Baca juga: 4 Menu Diet Sedap Tanpa Perlu Berlapar, ‘Confirm’ Diet Tak Kelaut
RESEPI SPAGHETTI BOLOGNESE & SUHUN SINGAPORE VERSI DIET
1. SPAGHETTI BOLOGNESE

Bahan-bahan:

– Tomato Segar (2 biji)
– Bawang Holland (1 biji)
– Bawang Putih (3 ulas)
– Lemon/ Limau Kasturi
– Serbuk Paprika (secukup rasa)
– Mix Herbs (secukup rasa)
– Mushroom Seasoning (secukup rasa)

– Cendawan Butang Segar
– Spaghetti
– Minyak Olive
– Sayur (Tak kisah sayur apa ikut selera)
Cara Penyediaan:
– Tumis bawang putih dan bawang Hollad yang telah kisar
-Masukkan serbuk paprika, tomato segar yang telah dikisar (Jangan terlalu halus)
-Masukkan perahan Lemon / Limau Kasturi
– Masukkan cendawan butang yang telah dikisar. Tambah air jika perlu
– Masukkan Mix Herbs dan Mushroom Seasoning
-Masukkan sayur dan gaul dengan Spaghetti yang telah direbus awal

Perapan Dada Ayam :
–  Blackpepper
– Serbuk Paprika
– Mushroom Seasoning

2. SUHUN GORENG SINGAPORE
Bahan-bahan :
-Suhun direndam dengan air biasa
-Bawang merah 3 biji
-Bawang putih 3 ulas
-Carrot
-Daun bayam hijau

-Tomato sebiji
-Serbuk lada hitam
-Serbuk lada putih
-Dada ayam
-Mushroom seasoning sebagai perasa
-Olive oil
Cara penyediaan

1. Tumis (bawang merah dan bawang putih yang telah ditumbuk)
2. Masukkan carrot( masuk awal sebab carrot keras)
3. Masukkan dada ayam yang telah dipotong dan tumis sehingga masak.
4. Masukkan serbuk lada hitam dan serbuk lada putih secukup rasa.. serta mushroom seasoning
5. Kemudian masukkan suhun dan kacau sebati.. masukkan sedikit air jika suhun masih belum lembut dan masak sehingga lembut dan sebati.
6. Akhir sekali baru masukkan daun bayam hijau dan tomato.. Kacau-kacau dan siap…
HASIL YANG BERJAYA!

Sumber: Facebook Muhammad Azizul NurulWafa


Lelaki Ini Kongsi Resipi Bancuhan Air Nescafe Paling Sedap & Pekat Persis Kafe Mahal!

“Alamak, tak sedap pula air Nescafe yang aku bancuh ni”
Suka minum air Nescafe tetapi tak pandai bancuh? Jangan risau, kalau anda nak dapatkan air nescafe yang sedap dan pekat macam dipesan di kedai, ada caranya. Mudah sahaja dengan ikut cara yang digunakan oleh lelaki yang mempunyai pengalaman bebelas bekerja sebagai ‘barista‘.

RESIPI BANCUHAN NESFACE PALING SEDAP!
Salam 1 jemaah nescafe…saya tak pandai masak. Tapi reti buat air nescafe je..huhu. Hantu nescafe, berkurun asyik minum nescafe. Tahap ketagih dah..boleh la sikit-sikit, berbekalkan pengalaman kerja di Starbucks berbelas tahun dahulu. Ini formula mengikut selera aku. Kalau korang nak rasa macam almond latte, letak minyak kelapa dara sedikit dalam sesudu kecik. Pun sedap!
Tapi nescafe ni power, macam panadol. Juling bijik mata kalau minum. Untuk seorang minum. Nescafe sedap bergantung pada kesempurnaan warnanya. Mintak maaf ya, aku paling tak suka 3 in 1 tu…kite menci 3 in 1. Kepada penagih sekalian alam….Kalau boleh sehari sekali dua cukuplah…jangan gelas besar, 280 – 325ml pun dah ok. Asal hilang ketagih…sebab tu perut kau buncit tak kempis-kempis…yang disalahkan, nasi…kesian nasi.

INILAH RAHSIANYA!
1. Sesudu kecil nescafe. Tapi jangan penuh menggunung ok.

2. Susu cair dalam 2-4 sudu kecil

3. Susu manis 1 setengah sudu hinggan 2 sudu kecil

4. Campurkan dan kacau sekali

5. Warna bila dicampur dan dikacau, waktu ni bau macam dekat Starbucks kononnya. Jangan risau, ini just nice tak bermanis. Sebab aku tak suka minum manis-manis. Cukup pahitnya, cukup manisnya, cukup lemaknya.

6. Lepas dah kacau kuchalana tadi, baru tuangkan air yang betul-betul panas mendidih!

7. Dah siap! Memang sedap, jangan ketagihan sudah lah. Perhatikan warnanya, warna Sungai Pahang ini lah yang kita nak. Kalau nak thrill lagi, letak sesudu minyak kelapa dara. Ikan diair sudah ku tahu jantan betinanya, macam tu lah nescafe.
Dah terbiasa dengan etika budaya kerja Starbucks dahulu kala, never ever fill up the water to the top. Mesti 3/4.

*Buat anda yang merupakan penggemar Nescafe tu memang wajib cuba! Barulah terbuka luas mata sebelum pergi kerja tu.
Sumber: Wan Luqman


Lelaki Kongsi Pengalaman Cara Tanam Pokok Anggur Yang Betul Dan Subur Di Rumah

Buah anggur antara buah kegemaran ramai dan menjadi pilihan buat mereka yang gemar bercucuk tanam kerana cara penanaman yang mudah dan sekaligus menjadi tanaman hiasan di tepi pagar dan sebagainya. Pasti tetamu yang hadir terkejut melihat kesuburan buah anggur tau.
Sebenarnya mudah sahaja kalau nak tanam anggur ini. Apa yang paling penting, skill kena ada dan betul seperti yang dikongsikan oleh pengguna Facebook iaitu Hafiz Husin mengenai penanaman anggur di rumahnya.

Baca juga: 5 Jenis Pokok Yang Sesuai Tanam Di Rumah, Boleh Jimat Belanja Dapur Juga Tau!
CARA TANAM BUAH ANGGUR DI RUMAH

Saja belanja tips penyediaan media tanaman anggur cara saya. Sebenarnya saya tak ada lah tahu sangat teknik yang betul. Tapi macam ini lah yang saya buat setiap kali tanam pokok anggur. Penerangan ada di setiap gambar. Harap bermanfaat.

Mula-mula korek lubang kira-kira dua kaki.

Kemudian sediakan tinja kambing yang dah reput dalam 1 bekas.

Campakkan tinja kambing tersebut ke dalam lubang yang sudah digali tadi.

Gaulkan kesemua bahan-bahan ini. Nisbah 1:1 kesemuanya kecuali kapur pertanian tu agak-agak sahaja. Tujuan kapur itu untuk neutral kan keasidan tanah.

Seterusnya masukkan kesemua adunan yang telah digaul ke dalam lubang.

Biarkan dulu tanah ini dalam 7-14 hari untuk menyejuk. Tujuannya supaya media terkompos dengan sempurna atau jika nampak anak-anak rumput mula tumbuh di atas permukaan media, itu membawa petanda anak pokok anggur sedia untuk dipindahkan.

Setelah cukup tempoh 1-2 minggu, korek semula lubang dan gunting bahagian belakang polybag anak pokok anggur.

Masukkan anak pokok sekali dengan polybag ke dalam lubang tersebut.

Kambus tanah di celah-celah luar polybag itu yang berongga dan siram. Dah siap!
Peringatan, jangan siram kerap sangat ya musim-musim hujan, agak-agak tanah macam nak mengering baru siram. Hal ini kerana akar anak anggur sangat sensitif dengan air yang berlebihan.
Sumber: Facebook Hafiz Husin


Lelaki Kongsi Prosedur & Pengalaman Bawa Mak Guna ‘Wheelchair’ Naik Kapal Terbang

Tidak semua orang tahu dan tidak semua orang juga pernah melaluinya. Setiap situasi yang dihadapi pasti memerlukan pengalaman pertama kali untuk belajar perkara yang baru.
Ini termasuklah sebuah perkongsian seorang individu yang berhati mulia, di mana beliau berkongsikan info mengenai keseluruhan prosedur membawa maknya yang menggunakan kerusi roda untuk menaiki kapal terbang. Menurutnya, setelah berusaha mencari maklumat diperlukan, beliau mendapati ianya sukar untuk diperolehi tanpa melalui pengalaman itu sendiri.

Disebabkan itu, saudara Mohd Yazid Ismail berniat berkongsi pengalamannya itu untuk manfaat masyarakat di luar sana. Terima kasih!
Baca juga: Pertama Kali ‘Travel’ Bawa Tiga Anak Kecil, Lelaki Ini Kongsi Pengalaman & Tips Ke Switzerland!

PENGALAMAN BAWA MAK BERKERUSI RODA NAIK KAPAL TERBANG

Saya bawa mak ke KL naik AirAsia. Mak berkerusi roda. Sebelum beli tiket, saya cuba search procedure cara urusan dari beli tiket hingga arrival bagi penumpang yang guna wheelchair, tapi tak ada orang share info yang saya cari.
Jadi saya nak berkongsi supaya bila ada orang search akan jumpa info ni.
1. Beli tiket macam biasa. Tak perlu click pilihan wheelchair, sebab guna wheelchair sendiri. Bukan nak guna wheelchair Airasia.
2. Check-in pun sama macam biasa. Melalui app AirAsia. Juga tak perlu click pilihan wheelchair masa check in melalui app. Saya ingat hanya kena check-in di kaunter tanpa perlu check in guna app.
Tapi staff kata kena check in melalui app juga. Maknanya boleh check in beberapa hari sebelum berlepas. Saya checkin tanpa pilih seat. Dapat seat 23C dan 23D. Mak tak mampu nak berjalan ke seat sejauh tu.
Gambar hiasan: Ross Parmly – Unsplash.
3. Sejam sebelum departure kena pergi ke kaunter checkin luggage untuk bagitahu ada bawa penumpang dengan wheelchair. Staff akan ajar cara boarding. Guna laluan khas. Akan ada staff yang iringi ke laluan khas.
4. Kerusi roda ditinggalkan di depan pintu pesawat. Staff akan bawa turun untuk dimasukkan ke ruangan bersama luggage
5. Oleh sebab mak tak boleh berjalan ke seat jauh, staff tukar bagi seat 2E dan 2F. Kalau seat depan dah penuh, staff akan gunakan wheelchair Airasia yang kecil muat untuk lalu tengah aisle.
6. Bila dah sampai. Penumpang berwheelchair diminta untuk keluar pesawat paling akhir. Staff akan letakkan kembali kerusi roda kita di depan pintu pesawat.
Alhamdulillah senang tanpa ada bayaran tambahan. Sebelum ni saya ingat kena bayar extra caj. Alhamdulillah, Allah mudahkan pengalaman pertama ni.
NETIZEN TERHARU ATAS KEBAIKAN BELIAU BERKONGSI INFO BERMANFAAT INI!
Menjengah di ruangan komen, ternyata ramai dalam kalangan netizen berterima kasih atas perkongsian bermanfaat ini ekoran kekurangan info mengenainya.
Malah, netizen turut bersyukur atas kebaikan yang dilakukan oleh saudara Yazid Ismail kerana memudahkan urusan orang lain dan mendoakan kesihatan yang baik buat ibunya. Sungguh mengharukan!

PENGALAMAN NETIZEN MENGGUNAKAN KHIDMAT KERUSI RODA DARI PELBAGAI SYARIKAT PENERBANGAN
Terdapat juga pengalaman yang dikongsikan oleh individu-individu yang pernah menggunakan khidmat kerusi roda di beberapa syarikat penerbangan lain, selain AirAsia.
Anda tidak perlu risau lagi, boleh lah bawa ahli keluarga yang menggunakan kerusi roda berkunjung ke luar negara dengan hati yang tenang. Memang terbaik perkhidmatan yang disediakan oleh syarikat-syarikat penerbangan. Terima kasih!

Sumber: Facebook Mohd Yazid Ismail


Pelik Kenapa Azan Hanya 2 Rangkap, Lelaki Meninggal Dunia Ketika Melaungkan Azan

KEMATIAN YANG DICEMBURUI.
Shah Alam, 1 Oktober 2020 – Seluruh penghuni apartment Sri Ixora Seksyen 27 Shah Alam berasa pelik kenapa azan subuh dari Surau Ar-Rayyan pagi ni cuma kedengaran dua rangkap dari kalimah yang mulia (Allahu Akbar dan Ashadu alla illaha illa Allah) dan kemudian terhenti.

Kemudian bersambung di corong pembesar suara semacam cemas.
Selang kemudian terdengar ajk lain membuat pengumuman menyeru ahli keluarga En Man dari blok 45 turun ke surau dengan kadar segera dan kelihatan ambulan tiba di kawasan surau.

Setibanya di ruang solat surau, kelihatan sekujur tubuh kaku terbaring di ruang azan.

Abang Rosliman atau lebih mesra dengan panggilan Abang Man, telah kembali bertemu PenciptaNya dalam keadaan semua orang beriman impikan. Arwah meninggal dunia ketika melaungkan azan pada kalimah Allahu Akbar dan Shahadah.
Sebak dan bergenang air mata ini para jemaah sahabat rapat.
“Malam tadi baru dia yang beriya-iya mahu menjayakan majlis kenduri kesyukuran Ustaz Sahari yang baru keluar hospital yang akan diadakan di surau. Dia yang nampak sangat gembira dengan menu yang dicadangkan. Dia yang menawarkan diri untuk menyediakan kopi o kaw. Rupanya dia Allah panggil dalam keadaaan sangat-sangat kami cemburu.” ujar salah seorang jemaah.
Paling kami terkejut hari ini adalah hari ketiga arwah memberanikan diri dan juga sangat teruja untuk azan subuh walaupun beliau bukan bilal surau. Beliau merupakan AJK Pemeriksa Kira-kira surau.
Allah sayang Abang Man lebih dari kami semua bang. Abang Man pernah berseloroh :
“Kita jaga amanah surau ni bukan untuk kita sekarang, tapi gunanya bila kita kat sana nanti”.
Moga Allah pilih Abang Man menjadi penghuni Al-Firdaus. Allah Maha Mengetahui.

*Sumber : AJK Surau Ar-Rayyan via Facebook Lembaga Zakat Selangor


Lelaki Merajuk & Tinggal Atas Bumbung Selama 2 Hari Gara-Gara Tak Diberi G*nja

Ganja adalah sejenis dadah yang paling kerap disalahgunakan dalam kalangan masyarakat dunia. Ia sering kali disalahgunakan bagi mendapatkan rasa khayal atau mabuk sehingga mengakibatkan ketagihan. Apabila sudah ketagih, macam-macam perbuatan bahaya akan dilakukan oleh penagih tanpa sedar.
Hal ini termasuklah, tindakan seorang lelaki dari timur laut Thailand bertindak memanjat bumbung rumahnya dan kekal berada di sana selama dua hari hanya kerana tidak dibenarkan menghisap ganja, lapor Utusan Malaysia semalam.

Baca juga: “Sangat Susah Sihir Nak Tembus…”- Ahli Sihir Russia Dedah Sukar Sihir Orang Islam Jaga Solat
TAK DIBERI GANJA LELAKI BERTINDAK MERAJUK 2 HARI ATAS BUMBUNG
Gambar: Kanthapi yang merajuk selepas tidak dibenarkan menghisap ganja bertindak dengan duduk atas bumbung rumah selama dua hari. – AGENSI

Memetik laporan thethaiger.com, isteri Kantaphi mengakui suaminya merupakan penagih ganja.

Malah, katanya, dia terpaksa membawa suaminya dari Bangkok untuk tinggal bersama rumah mertuanya di daerah Kantharalak, wilayah Sisaket untuk menangani masalah ketagihannya.
Ketika kejadian, Kantaphi meminta bapanya, Sathien Panyakom untuk memberikan ganja kepadanya.
SETELAH 48 JAM AKHIRNYA…
Gambar hiasan: Pokok ganja.
“Namun, Sathien memberitahu dia tidak mempunyai ganja sehingga membuatkan Kantaphi merajuk lalu memanjat bumbung rumahnya kira-kira pukul 8.30 malam (waktu tempatan).
“Keesokan harinya, jiran dan beberapa rakan cuba memujuk Kantaphi untuk turun dari bumbung namun dia tetap duduk di atas walaupun ketika hujan lebat.
“Dia tidak bertindak agresif sebaliknya hanya mahu bersendirian di atas bumbung,” jelas laporan itu.
Polis di Kantharalak, Sukit Luangsakulthai turut mengunjungi rumah Kantaphi kira-kira pukul 3 petang namun gagal memujuknya untuk turun dari bumbung.
Setelah hampir 48 jam, Kantaphi akhirnya turun dari bumbung pada pukul 6 petang selepas berasa ‘terlampau panas dan lapar’.
Kantaphi kelihatan lemah dan dia dibawa ke Hospital Kantharalak untuk menjalani pemeriksaan.
Sumber: Utusan Malaysia


Lelaki Muslim Ini Buat Sesuatu Yang Tidak Di Sangka Pada Perompak. Sungguh Mulia Hatinya.

Perompak yang jahat ini merayu, “Saya tiada duit, saya tiada makanan. Jangan tembak saya”. Walaupun jahat, dia tetap dibalas baik. Inilah sifat dan ajaran Islam yang perlu kita ikuti.


Lelaki Pertama Di Dunia Disahkan Positif Cacar Monyet, Covid-19 & HIV Serentak

Seorang lelaki berasal dari Itali menjadi yang pertama di dunia disahkan positif Covid-19, cacar monyet dan HIV semuanya pada hari yang sama.
Lelaki berusia 36 tahun itu pada mulanya hanya mengalami beberapa gejala seperti demam, sakit tekak dan sakit kepala selepas sembilan hari pulang dari Sepanyol.

Baca juga: Sanggup Tekup Muka Kekasih Hingga Mati Gara-Gara Minta Putus Hubungan
LELAKI PERTAMA DI DUNIA POSITIF CACAR MONYET, COVID-19 & HIV SERENTAK

Lelaki berkenaan menghabiskan lima hari di Sepanyol dari 16 hingga 20 Jun lalu, di mana dia melakukan hubungan seks sejenis tanpa perlindungan dan pada 2 Julai lalu, dia diuji positif Covid-19, lapor New York Post.

Pada petang hari yang sama, ruam mula menular pada lengan kirinya dengan keesokan harinya, vesikel kecil dan menyakitkan yang dikelilingi oleh ruam muncul pada tubuh, bahagian bawah badan, muka dan punggungnya.
Pada 5 Julai pula, vesikel itu mula merebak dan menjadi ‘pustula’ (benjol bernanah pada kulit). Lelaki tanpa identiti didedahkan itu pergi ke jabatan kecemasan sebuah hospital dan kemudian dipindahkan ke unit Penyakit Berjangkit.

Dia disahkan positif cacar monyet sebelum disahkan dijangkiti HIV-1 setelah menjalani beberapa ujian saringan penyakit kelamin.
Para penyelidik berkata bahawa berdasarkan kiraan CD4 pesakit tersebut (ukuran sistem imun), jangkitan itu diandaikan agak baharu. Selepas pulih daripada Covid-19 dan cacar monyet, dia dibenarkan keluar dari hospital pada 11 Julai lalu dan dihantar pulang untuk dikuarantin.
Sumber: New York Post


Lelaki Pun Datang Bulan Tau, Kenali Tanda-Tanda Sindrom IMS Pasangan Anda

Wanita datang bulan dan mengalami perubahan emosi setiap bulan itu biasa. Tapi pernahkah anda mendengar yang lelaki juga boleh datang bulan? Irritable male syndrome (IMS) adalah keadaan hipersensitiviti, kebimbangan, kekecewaan dan kemarahan yang berlaku pada lelaki dan dikaitkan dengan perubahan biokimia, turun naik hormon, tekanan dan kehilangan identiti lelaki.
Bekerja dengan lelaki yang mengalami IMS dan dengan orang yang tinggal bersama mereka telah mendedahkan bahawa terdapat empat simptom teras iaitu hipersensitiviti, kebimbangan, kekecewaan dan kemarahan. Seorang ahli farmasi telah berkongsi di TikToknya @everlifefarmasi mengenai IMS ini.

Baca juga: Buat Senaman ‘Kemut’ Ini Untuk Kuatkan Faraj, Baru Kuat Nak Bersalin!
TANDA-TANDA LELAKI TENGAH “DATANG BULAN”
Janganlah kita terkejut apabila mendengar lelaki pun datang bulan. Mereka juga mengalami perubahan hormon. Mereka hanya tidak berdarah macam wanita.

Mengikut kajian, kitaran hormon wanita dapat dijangka namun, kestabilan hormon lelaki sukar untuk dijangka. Menurut @everlifefarmasi, IMS ini berlaku apabila lelaki itu kurang mendapat belaian, disebabkan stress dan juga lapar.

Jadi untuk mengurangkan iritasi yang berlaku kepada lelaki tersebut, sesiapa sahaja yang mendekati lelaki yang sedang mengalami IMS ini untuk memberi ruang, bagi layanan yang baik dan jika rajin, masak masakan kegemaran mereka.
Selain itu, pakar di MedicineNet mendapati salah satu gejala utama ada pada lelaki adalah penafian. Lelaki menganggap masalah mereka berpunca dari faktor luaran dan bukannya pada diri mereka sendiri. Mereka selalu fikir itu salah isteri mereka, bos, orang di lebuh raya ataupun sesiapa sahaja kecuali diri mereka sendiri.
Apa yang kita tahu ialah kemurungan jelas boleh berlaku pada orang, lelaki atau perempuan, yang tidak mengalami IMS. Tetapi pakar juga berpendapat kemurungan adalah aspek IMS yang sangat penting, dan ia selalunya kurang mendapat perhatian pada lelaki kerana cenderung kita melihat kerengsaan dan kemarahan sebagai sesuatu tingkah laku atau emosi yang negatif. Kita jarang melihat betapa sedih dan tidak gembiranya lelaki itu.
Harap perkongsian ini dapat membantu anda memahami lelaki dengan lebih dalam secara saintifiknya dan apa itu IMS.
Video penuh:

 @everlifefarmasi
LELAKI DATANG BULAN? #farmasi #farmasieverlife #datangbulan #abc #mood #moodswing #lapar #belaian #lelaki #kebahagiaan #haid #suamiistri #learnontiktok #tiktokguru #tiktokdoktor #sehat #tiktokindonesia #tiktokmalaysia #thinkb4youdo #foryourpage #fypシ
 ♬ suara asli – Agus Fransiskus_96 – Agus Fransiskus_96

Sumber: TikTok @everlifefarmasi, MedicineNet


Lelaki Roboh Rumah Bernilai RM150,000, Tak Mahu Didiami Oleh Bekas Isteri

Seorang lelaki di Jawa Timur, Indonesia nekad merobohkan rumah bernilai 500 juta rupiah (RM147,793) selepas sah bercerai dengan isterinya, lapor akhbar Kosmo Online kelmarin.
Baca juga: Bayi Usia Setahun Jatuh Dari Balkoni Bangunan

LELAKI ROBOH RUMAH BERNILAI RM150,000, TAK MAHU DIDIAMI OLEH BEKAS ISTERI
Gambar: Kelihatan seorang lelaki sedang menghayunkan sebuah tukul – Tribun News.
Menurut sumber, tapak tanah itu merupakan milik bekas isterinya namun kerana lelaki bernama Suaib itu enggan membiarkan rumah tersebut didiami wanita berkenaan maka, dia bertindak sedemikian.

Berdasarkan laporan berita di Tribun News, menerusi paparan video yang tular di media sosial, kelihatan beberapa jentera berat sedang merobohkan rumah tersebut.

Gambar: Jentera berat yang digunakan untuk merobohkan kediaman selepas bercerai dengan isterinya – Tribun News.
Bapa saudara Suaib, Abdul Hannan berkata, sebelum aktiviti meroboh dijalankan, sudah beberapa kali perbincangan dilakukan antara Suaib dan bekas isterinya.
Bahkan, pertemuan itu dipantau oleh Mahkamah Agama Pamekasan dan wakil kedua-dua keluarga berkenaan.
Namun, ia tidak berjaya mencapai kata sepakat apabila Suaib berkeras untuk merobohkan rumah tersebut.
Abdul Hannan juga ada menasihatkan supaya rumah itu diserahkan kepada anak-anak mereka, namun tidak diendahkan.
“Kami telah mencadangkan agar rumah itu diserahkan kepada dua anaknya, tetapi cadangan itu ditolak,” katanya.
Gambar: Kediaman di Pulau Madura, Jawa Timur yang dirobohkan bernilai 500 juta rupiah (RM147,793) – Tribun News.
Perobohan itu dibuat berdasarkan persetujuan kedua-dua pihak.
Difahamkan, kini, bekas isteri Suaib menumpang di rumah abangnya selepas semua barang di dalam rumah itu dikeluarkan, manakala lelaki berkenaan tinggal bersama ibu bapanya.
Sumber: Kosmo Online / Tribun News


Lelaki Sanggup Baling Adik Dengan Baldi, Curah Nenek Dengan Teh Suam

Seorang lelaki didakwa membaling dua baldi ke arah adiknya dan menampar serta menjirus air teh suam ke tubuh neneknya. Kejadian ini berlaku di Kampung Tasik Tambahan, Ampang Jaya dan difahamkan berlaku kerana si lelaki marah dia dijeling.
Ketua Polis Daerah Ampang Jaya, Asisten Komisioner Mohamad Farouk Eshak, berkata dalam kejadian jam 9.30 malam kelmarin, suspek berusia 25 tahun itu dilihat pulang ke rumah dalam keadaan marah oleh adik perempuannya.

Baca juga: Doktor Tak Sengaja Keluarkan Mata Sihat Sewaktu Pembedahan, Seorang Lelaki Buta Sebelah
LELAKI SANGGUP BALING ADIK DENGAN BADLI, CURAH NENEK DENGAN TEH

Jelas beliau, adik suspek berusia 23 tahun menjeling ke abangnya dan tindakannya itu membuatkan si abang naik angin lalu membaling dua baldi ke arah mangsa dan terkena belakang badan mangsa, lapor BH Online.

“Suspek juga menampar dan menjirus air teh suam ke badan neneknya yang berada di rumah sama. Adik mangsa cedera di bahu manakala neneknya yang berusia 64 tahun cedera di pipi.
“Kedua-dua mangsa mendapat rawatan di Hospital Ampang,” katanya dalam kenyataan, hari ini.
Suspek yang bekerja sebagai pengawal keselamatan ditahan semalam dan polis turut merampas dua baldi yang digunakan dalam kejadian. Suspek direman empat hari bagi membantu siasatan mengikut Seksyen 323/506 Kanun Keseksaan.
Sumber: BH Online


7 Cara Pikat Hati Isteri, Agar Rajin Masak. Suami Mesti Baca!

Lelaki Suka Perempuan Pandai Masak?
Kebahagiaan rumah tangga bergantung kepada kebijaksanaan setiap pasangan dalam mencorakkan kehidupan mereka. Sebelum berkahwin, mereka telah diberi sedikit pengetahuan mengenai alam rumah tangga. Bagi suami yang memiliki isteri yang cantik, dan mempunyai didikan agama yang secukupnya, ditambah pula dengan kepakarannya dalam memasak, itu merupakan suatu bonus dan nikmat yang perlu disyukuri oleh suami. Bagaimana pula suami yang mengahwini wanita yang juga cantik, tetapi tidak tahu memasak dan sebaliknya? Mungkin ada pasangan yang mengatakan suaminya terima dia seadanya dan akan memasak untuk isteri. Tetapi sampai bila? Kebanyakan perceraian berlaku disebabkan isteri yang tidak pandai memasak dan ini tidak boleh di pandang enteng.
Yang penting, jangan sesekali menjatuhkan hukum yang isteri tidak rajin dan tidak pandai masak. Mari kita selidik apa yang suami boleh buat agar isteri rajin masak. Di bawah ini ada sedikit tips yang boleh diamalkan oleh isteri untuk pupuk minat memasak.

Susah nak jumpa suami mithali sebegini
1. Suami kena sokong isteri, bukan asyik ‘complaint’ sahaja
Suami tidak perlu memarahi isteri yang tiada kemahiran memasak. Suami perlu memberi sokongan kepada isteri yang menunjukkan minat untuk belajar memasak. Beri kata-kata pujian terhadap masakan percubaannya ditambah dengan komen positif supaya isteri dapat perbaiki lagi masakan akan datang. Jangan sesekali mengamalkan sikap panas baran dan tidak berkhemah dalam menegur isteri. Walau pun dia hanya pandai menggoreng telur kicap, pastikan anda tetap puji dan berterima kasih kepadanya.

Penghargaan yang sebegini bukan sahaja disukai oleh isteri, malah akan menambah lagi kesungguhan isteri memasak untuk suami. Sebagai tanda sokongan dari suami, apa kata anda membelikan buku masakan untuk dibaca dan dicuba oleh isteri. Katakan padanya, ini sebagai panduannya untuk menambah lagi kelazatan masakan yang sememangnya lazat. Jadi, isteri anda akan bersemangat memasak untuk anda.

Dekatkan diri anak dengan dapur

2. Suami kena tolong isteri di dapur
Isteri yang bekerjaya, tidak mempunyai masa yang banyak untuk memasak. Jadi bagi memastikan isteri tetap memasak untuk suami, suami perlulah membantu isteri di dapur. Fikirkan menu yang hendak dimasak. Jika isteri tidak mahir mengenai resepinya, suami perlulah membantu isteri. Hidupkan suasana ceria dan bergurau senda di dapur supaya isteri tidak rasa bosan ketika memasak. Ini juga merupakan satu daya tarikan bagi isteri sentiasa memasak untuk suami.
Jika isteri bertanya kepada suami untuk meminta pendapatnya mengenai menu apa yang perlu dimasak, suami perlu memberi cadangan kepada isteri. Berilah cadangan untuk memasak menu yang mudah dahulu supaya tidak terlalu membebani isteri. Apabila suami membantu dalam penyediaan menu masakan, lebih memudahkan kerja isteri untuk memasak.
Bab nak sediakan bahan masak tu yang ‘rajin’ tu kan?

3. Rajin sediakan bahan-bahan untuk isteri masak
Bagi memastikan isteri pandai memasak, suami dan isteri perlulah pupuk sikap rajin untuk ke dapur. Jangan sesekali bermalasan untuk pergi ke dapur. Sikap seperti ini akan membuatkan anda malas memasak. Apabila malas, anda tidak akan dapat memperbaiki kekurangan anda dalam masakan. Biasakan diri ke dapur. Membuat sarapan, makanan tengahari, minum petang dan makan malam. Sebelum memasak, anda telah fikirkan menu yang hendak dimasak supaya tidak membuang masa.
Jika di tempat kerja, anda perlu memikirkan sekejap menu yang hendak masak ketika pulang ke rumah dengan melayari internet, membaca resipi-resipi masakan, atau berkongsi pandangan dengan rakan sekerja. Luangkan masa juga menelefon suami tentang seleranya ketika itu. Jika anda mengetahui makanan kegemarannya, cuba pelajari cara penyediaan makanan itu. Apabila anda rajin, perkara yang susah akan menjadi mudah. Setiap kekurangan ketika memasak akan dapat anda atasi.
Kalau ada Astro, boleh layan Asian Food Channel (AFC)

4. Tonton rancangan memasak bersama-sama
Suami jangan hanya tengok bola sepanjang masa. Luangkan masa tonton rancangan masakan bersama isteri. Sangat banyak rancangan di televisyen berkaitan masakan. Pastikan anda luangkan sedikit masa untuk menonton rancangan tersebut. Jika menu yang menjadi pilihan dalam rancangan itu mudah untuk anda belajar, ambil inisiatif untuk mencubanya.
Pastikan segala bahan-bahan yang diperlukan telah anda tulis dan boleh sediakan. Ajak juga suami untuk tonton bersama-sama supaya dia juga boleh membantu anda dalam penyediaan makanan. Jika rancangan yang anda tunggu-tunggu terlepas untuk disaksikan, anda boleh mencari di internet. Internet juga ada pelbagai video tentang cara- cara memasak. Dari situ juga anda boleh pelajari dengan perlahan-perlahan. Cuma anda memerlukan keyakinan untuk mencuba masakan yang diajarnya.
Masak sardin yang ‘simple’ pun boleh

5. Mulakan menu yang mudah
Pelik kalau suami tidak tahu masak sardin kan? Ia terlalu mudah. Bagi yang tidak pandai memasak, anda dicadangkan untuk memasak makanan yang mudah dan ringkas dahulu. Jangan mencuba masakan yang susah, kerana dikhuatiri masakan tidak menjadi, dan semangat anda akan hilang untuk memasak. Menu yang mudah disediakan seperti berunsurkan telur dan ikan.
Mulakan dengan masakan jenis gorengan dahulu. Jika anda ingin mencuba masakan berkuah, pastikan bahan-bahan asas seperti bawang mencukupi supaya kuahnya tidak cair. Masa yang lama diperlukan untuk memasak ayam dan daging kerana perlu lebih empuk. Jika anda ingin memasak daging, pastikan anda telah merebusnya terdahulu. Elakkan dari menggunakan penambah perisa, kerana rasa asli masakan anda tidak dapat dirasai. Lagipun tidak elok untuk kesihatan.
Sesekali hilangkan gian makan Maggi

6. Elakkan makanan segera yang membahayakan
Makanan segera merujuk kepada makanan yang tidak memerlukan bahan-bahan lain, dan hanya tinggal masak sahaja kerana semua perisa sudah dicampur bersama. Senang bukan? Tetapi pernahkah anda terfikir akan kesan jangka panjang yang akan timbul sekiranya anda mengamalkan tabiat pemakanan sedemikian. Penyakit yang sering dikaitkan dengan makanan segera seperti obesiti, diabetis, darah tinggi, barah dan bermacam lagi.
Makanan segera sering dijual oleh peniaga yang hanya ingin mendapat keuntungan tanpa memikirkan kesihatan pembeli. Adakah ini yang anda mahu keluarga anda hadapi kelak? Adakah anda sanggup melihat keluarga anda merana dengan penyakit yang bakal dialami dek kerana anda mengamalkan sikap malas nak masak? Cegahlah sebelum terlambat. Jangan sesekali membeli makanan segera untuk disimpan di rumah.
Jika sejak awal lagi anda telah membiasakan suami dan keluarga makan makanan segera, pasti susah untuk berhenti mencarinya lagi. Jadi, langkah terbaik ialah masak sendiri di rumah. Jika suami inginkan seperti tempura, nugget dan sebagainya, cuba cari cara membuatnya. Cara ini lebih baik berbanding anda mengambil jalan mudah dengan memilih makanan segera. Perbelanjaan pun boleh dijimatkan dan sekiranya anda telah biasa memasak makanan segera, anda tidak akan mahir dan malas untuk membuat makanan sendiri.
Simpan buku nota untuk resepi yang mudah

7. Belikan buku resepi untuk isteri
Hadiahkan buku resepi pada isteri. Pergi sahaja ke MPH, Kinokuniya, Popular dan bermacam lagi kedai buku di luar sana. Terlalu banyak judul yang boleh membantu mempelbagaikan lagi masakan. Bagi isteri yang masih dalam proses belajar memasak, apa kata anda cuba amalkan cara ini. Kumpul seberapa banyak resepi dan cara memasak. Cari cara yang paling mudah dan ringkas.
Anda kumpulkan menjadi buku resepi anda sendiri. Apabila ingin memasak sesuatu dan tidak tahu caranya, anda boleh merujuk buku tersebut. Lebih mudah dan cepat. Setiap orang mempunyai cara masak yang berbeza. Jadi anda haruslah bijak memilih resepi yang mudah tetapi sedap dan menyelerakan. Biasakan memasak dengan lauk yang tidak pelbagai. Tetapi pelbagaikan variasi makanan seperti ada pencuci mulut atau buah-buahan.
Anda juga boleh membuat nota kecil yang boleh ditampal di pintu peti ais supaya mudah untuk anda rujuk. Suami juga boleh turut memberi tunjuk ajar berpandukan nota resepi tersebut.
Kesimpulan
Oleh hal yang demikian, jika semua perkara di atas anda boleh amalkan, anda mampu menjadi isteri terbaik untuk suami. Jangan terlalu banyak memberi alasan, kerana alasan itu akan memakan diri anda kelak waima anda boleh mengupah pembantu rumah untuk memasak, tetapi masih tidak mampu untuk menandingi kehebatan air tangan isteri. Air tangan inilah yang menjadi senjata keutuhan sesebuah rumah tangga.
Jadi, apa tindakan isteri di luar sana? Masih mahu memberikan alasan untuk tidak mahu memasak atau menunggu dan pasrah tindakan suami curang dan cari lain. Tepuk dada dan renungkan. Jangan asyik suami pikat isteri sahaja, isteri juga kena tahu cara menggoda suami!
Selamat mencuba!


Lelaki Terpaksa Tunggu Atas Pokok Hampir 2 Jam, Gajah Tak Nak ‘Masuk’ Hutan

Seorang lelaki di India berdepan detik cemas apabila terperangkap di atas pokok selama satu jam setengah gara-gara dikejar kawanan gajah liar.
Lelaki dikenali Saji itu sedang dalam perjalanan menuju ke ladang tetapi lain pula jadi apabila dia dikejar gajar liar di kawasan berkenaan.

Baca juga: Lelaki Ini Dapat Kerja Di Bank Dunia Lepas Hantar 600 E-mel & 80 Panggilan, Wow!
LELAKI TERPAKSA TUNGGU ATAS POKOK HAMPIR 2 JAM

Menerusi portal berita India Today, Saji berjaya melarikan diri ke kawasan lapang dan bertindak memanjat sebatang pokok dengan harapan dapat menunggu gajar itu pergi

Namun, lain pula jadinya apabila gajah-gajah tidak mahu pergi dan terus menunggu di bawah pokok. Lelaki itu cuba meminta pertolongan orang kampung untuk mengjalau gajah namun tidak berjaya.

Tanpa membuang masa salah seorang penduduk kampung menghubungi pegawai perhilitan untuk menyelamatkan lelaki itu dan setibanya di lokasi kejadiaan mereka menggunakan mercun untuk menghalau gajah tersebut kembali ke hutan. Saji akhirnya berjaya diturunkan dari puncak pokok selepas hampir dua jam terperangkap.
Sumber: India Today


Lelaki Usia 30 Tahun Gagal Bawa ‘Lari’ Budak Tadika

Hasrat seorang lelaki menaiki sebuah kereta datang ke tadika di Pontian untuk mengambil kanak-kanak di sebuah tadika gagal apabila dihalang oleh seorang guru.
Lelaki berkenaan tiba di tadika berkenaan pada jam 12.30 tengah dan meminta untuk kebenaran untuk mengambil seorang kanak-kanak di tadika berkenaan.

Baca juga: Lelaki Ini Dapat Kerja Di Bank Dunia Lepas Hantar 600 E-mel & 80 Panggilan, Wow!
LELAKI USIA 30 TAHUN GAGAL BAWA ‘LARI’ BUDAK TADIKA
Sekadar gambar hiasan

Guru tadika itu bertanyakan beberapa soalan seperti siapa yang mengarahkan dia mengambil dan meminta nama ibu kanak-kanak berkenaan. Lelaki tersebut gagal memberi penjelasan dan dia tidak dapat mengambil kanak-kanak itu.

Menurut Ketua Polis Daerah Pontian, Superintendan Mohammad Shofee Tayib berkata, pihaknya mengesahkan laporan yang dibuat oleh guru itu dan diklasfikasi sebagai tiada tindakan lanjut.
Guru tersebut perlu mendapatkan identiti dan mencatat nombor pendaftaran kenderaan sekirannya perkara tersebut berulang lagi.

“Dalam masa sama, cuba melengah-lengahkan keadaan dan menghubungi Balai Polis berhampiran,” ujarnya.
Pihak polis menafikan kejadian tersebut sebagai cubaan untuk menculik kerana pengadu tidak dapat menjelaskan dengan lebih lanjut kepada polis.
“Jika cubaan menculik, kejadian itu berjaya dipatahkan ketika kanak-kanak tersebut dibawa lari, tetapi dalam kes ini kita pun tidak tahu apa motif sebenar lelaki tersebut,” katanya.
Tindakan guru berkenaan wajar mendapat pujian dan diharapkan guru di luar sana melakukan perkara sama serta sentiasa bertanggungjawab.
Sumber: Kosmo


Lengkap Dan Bergaya, Kereta Sedan Honda City Special Edition Curi Tumpuan Netizen

Memilih untuk membeli kenderaan jenis sedan kini bukan lagi satu tugas yang mudah. Tambahan pula, hampir semua pengeluar kenderaan menawarkan model kereta masing-masing dengan pelbagai kelebihan.
Jika anda sedang merancang atau sudah berkira-kira untuk membeli sebuah sedan, kami ada cadangan kenderaan paling ideal yang wajib masuk dalam senarai kereta sedan pilihan anda.

Kenapa Honda City Special Edition (SE) wajib jadi pilihan anda?
Jika dilihat dari reka bentuk luaran, Honda City SE ini tampil sangat bergaya dan sememangnya sesuai disasarkan buat pembeli muda sehinggalah mereka yang sudah berkeluarga.

Di samping ciri-ciri keselamatannya yang telah dipertingkatkan, kenderaan ini juga dilengkapi dengan pelbagai elemen baharu yang pastinya menjadikan kereta sedan ini lebih selesa dan mesra pemanduan.

Prestasi enjin yang memukau
Tahukah anda bahawa Honda City sebelum ini diiktiraf sebagai kenderaan cekap tenaga (EEV)? Sedan ini mampu menawarkan penjimatan sehingga 5.7 liter petrol untuk setiap 100km perjalanan.
Honda City SE dikuasakan oleh enjin 1.5 liter i-VTEC berkuasa 120PS dengan tork maksimum 145Nm. Enjin ini kemudian dipadankan dengan kotak gear CVT automatik. Hasilnya, ia bukan saja menjimatkan, malah pemanduannya juga senyap dan lancar.
Luas dan selesa
Sebab utama orang Malaysia gemar membeli sedan adalah kerana ruang yang ditawarkan. Sebagaimana yang kita sedia maklum, pasukan jurutera Honda memang bijak memaksimumkan ruang dalam setiap model keluarannya.
Honda City SE juga tak terkecuali. Sedan menawarkan ruang kargo mencecah 536 liter dan boleh dikatakan yang terbesar dalam kelasnya. Kerusi penumpang bahagian belakang juga boleh dilipat jika anda perlukan tempat penyimpanan yang lebih besar. Memang mudah dan versatil!
Pelbagai tambahan ciri menarik yang lain
Honda Malaysia juga menambah beberapa ciri baharu dalam Honda City SE seperti perakam Perakam Video Digital (DVR), pembaca kad tol tersedia, visor pintu dan penyusun ruang kargo.

Perakam Video Digital yang terdapat pada bahagian hadapan dan belakang kenderaan ini secara tak langsung meningkatkan ciri keselamatan pada kenderaan.

Manakala, kemudahan pembaca kad tol tersedia pula membolehkan pemandu boleh melalui tol dengan lebih mudah tanpa perlu menyentuh kad atau menggunakan peranti tambahan lain. Dan fungsi ini pastinya menjanjikan pengalaman pemanduan lebih menyeronokkan.
Harga yang berpatutan

Jika dibandingkan dengan segala ciri yang ada pada Honda City SE, harga yang ditawarkan oleh Honda Malaysia adalah sangat berpatutan iaitu bermula serendah RM75,955.
Kunjungi bilik pameran Honda hari ini juga!
Secara keseluruhannya, Honda City SE adalah kereta sedan yang lengkap dan sempurna untuk memenuhi keperluan pemanduan harian anda.

Jom ke bilik pameran Honda sekarang dan rebut peluang untuk pandu uji Honda City SE serta rasai sendiri pengalaman pemanduan yang berbeza. Sebarang maklumat lanjut, anda boleh layari laman sesawang Honda hari ini juga!


Lengkap Dua Dos Vaksin, Pesakit Covid-19 ‘Stage’ 4 Kongsi Kisah & Petua

Hari demi hari kehilangan keluarga mahupun orang tersayang akibat wabak Covid-19 semakin meningkat. Sudah lebih 10,000 nyawa hilang kerana wabak ini. Ada di antara mereka dijangkiti pada kategori tiga atau empat tapi masih terselamat kerana sudah mencukupi dua dos vaksinasi yang diberikan oleh kerajaan.
Sehingga kini, hampir 30,000,000 orang sudah lengkap dos satu dan dua vaksinasi. Seperti yang kita tahu, pengambilan vaksin mampu mengurangkan risiko jangkitan untuk menjadi lebih teruk.

Baca juga: Tidak Perlu Buat Swab Test Kedua Selepas Tamat Kuarantin- KKM
COVID-19 KATEGORI 4 ‘SURVIVAL’
Sama seperti perkongsian seorang wanita di Facebook bernama Suhaida Ariffin, di mana dia menceritakan menjadi salah seorang pesakit Covid-19 kategori empat tetapi sudah menerima suntikan vaksin yang lengkap.

I’m Covid19 Stage 4 survival!!!
Alhamdullilah sudah beransur pulih sudah melepasi tahap kritikal yg paling bahaya. Allah masih sudi pinjamkan umur dan nyawa kepada aku… amiinn
Aku bersyukur hanya aku yg positif dlm family.
Gejala demam dpt selepas aku amik 2nd dos vaksin hari ke 2. Ingat demam simptom after vaksin rupa nya melarat spai tiada deria bau. Amik keputusan buat swab test hasilnya seperti dijangka.
PETUA-PETUA LARANGAN , AMBIL & JANGAN PILIH VAKSIN!
Dia juga memberi nasihat agar tidak melulu mengamalkan petua-petua yang diberikan oleh orang lain. Hal ini kerana sangat membahayakan diri dan terjadi kepada dirinya apabila bacaan oksigen turun secara mendadak. Walau bagaimanapun, ia bergantung kepada keadaan dan cara penerimaan badan setiap individu.
Dilarang keras: Air Kelapa ( tak kira lah dicampor apa bahan sekali) Sangat2 merbahaya kerana dia membuat saluran pernafasan menjadi sempit diruang paru2 dan suhu badan menjadi semakin meningkat.
Air Lemon akan membuat kita mengalami sakit perut yg sgt kerana sifat lemon sudah bertukar kepada acid dan memburukkan kesihatan

Cuka membantu menyempitkan saluran pernafasan membuat kita semakin sukar bernafas
3 item ini lah menyumbang kepada kematian!!! Jika kita tidak segera ke hospital.
Petua paling terbaik adalah minum air suam secukupnya supaya badan dan tekak kita sentiasa basah. Mkn buah2 yg tidak berunsur sejuk atau supplement vit c. Jika demam mkn panadol. Tido dan makan secukupnya.
Jangan pilih jenis vaksin, pilih nyawa anda. Vaksinasi selamatkan nyawa.
Sumber: Facebook Suhaida Ariffin


Lengkapkan Nutrisi Harian Keluarga Anda Bersama Nestlé EVERYDAY!

Ramai yang mungkin tidak sedar bahawa 1 dari 3 keluarga di Malaysia mengalami kekurangan mikronutrien seperti Kalsium, Zat besi, dan Vitamin C yang mampu mempengaruhi tumbesaran dan perkembangan mereka.
Mikronutrien adalah vitamin dan mineral yang diperlukan oleh badan dalam kuantiti yang sedikit untuk badan berfungsi sepenuhnya. Amalan pemakanan yang kurang sihat dan tidak seimbang oleh keluarga juga boleh menyebabkan kekurangan mikronutrien.

Penting untuk ibu bapa mengambil berat tentang amalan pemakanan anak-anak dengan memastikan mereka mendapat nutrien yang mencukupi. Ini untuk memastikan mereka mempunyai sumber tenaga dan nutrien yang mencukupi bagi menjalani aktiviti harian.

Makan Tapi Tak Dapat Mikronutrien Yang Diperlukan Badan!

Walaupun makanan yang diambil sedap dan memuaskan, tapi tidak semestinya memenuhi keperluan mikronutrien harian untuk fungsi badan. Keadaan ini dikenali sebagai kelaparan tersembunyi dimana tubuh badan individu kurang nutrien seperti vitamin dan mineral.
Perkara ini menjadikan tubuh badan tidak dapat berfungsi dengan baik serta menyebabkan gangguan kesihatan yang serius.
 Jadi tidak hairan lah kita sebagai ibu bapa mestilah memainkan peranan yang penting untuk memastikan pemakanan ahli keluarga dijaga dengan baik agar mereka sentiasa bertenaga dan sihat.
#HariHariEveryday Membantu Golongan Yang Memerlukan

Haa.. cakap pasal nutrien ni memang teringat NESTLÉ EVERYDAY sebagai jenama susu terkenal lama di Malaysia yang berkhasiat serta mampu dimiliki oleh setiap keluarga. Paling best, tak kira lah dewasa atau kanak-kanak semua peringkat umur pun boleh je menikmati susu tepung ini.
Kali ini, Nestlé mengambil inisiatif menjalankan kempen #HariHariEveryday yang bertujuan menggalakkan setiap keluarga untuk melengkapkan nutrisi harian mereka.
Kempen ini juga memberikan kesedaran tentang kepentingan mikronutrien pada tubuh badan dengan menikmati susu EVERYDAY. Melalui kempen ini juga Nestlé ingin membantu golongan yang memerlukan melalui program pendidikan dan aktiviti khidmat masyarakat.
Kegunaan versatil susu tepung NESTLÉ EVERYDAY dalam masakan

NESTLÉ EVERYDAY mengandungi 12 vitamin dan mineral penting, tinggi dalam mikronutrien seperti Kalsium dan Zat Besi. Kalsium adalah penting untuk perkembangan gigi dan tulang yang kuat manakala zat besi diperlukan untuk mengangkut oksigen ke seluruh badan kita.
Selain itu 2 hidangan susu Nestlé EVERYDAY memenuhi 100% keperluan harian Vitamin C* untuk kanak-kanak 4-9 tahun berdasarkan Saranan Pengambilan Nutrien Malaysia (2017). Vitamin C diperlukan untuk penyerapan zat besi dalam makanan.
Anda juga digalakkan untuk mengambil 2 hidangan susu dan produk tenusu setiap hari bagi orang dewasa dan 2-3 hidangan untuk kanak-kanak seperti yang disarankan oleh Panduan Pemakanan Malaysia.
Selalu kalau sebut susu tepung ni, mesti anda fikir untuk bancuh dan minum je kan? Tapi sebenarnya anda boleh menggunakan susu tepung Nestlé EVERYDAY untuk menggantikan santan dalam masakan harian!
Ini antara resepi yang menarik menggunakan susu tepung EVERYDAY untuk anda:
Nestlé Everyday® Smoothie Tropika Bersusu

Bahan-bahan :

2 sudu besar Susu Tepung NESTLÉ EVERYDAY
50g pisang
50g betik
100g Mangga
1 sudu besar yogurt
150g ais
2 sudu besar madu (mengikut cita rasa)
30g kismis (hiasan)

Cara penyediaan

Kisar semua bahan hingga sebati.
Sebelum hidang, hiaskan dengan buah buahan dan kismis/buah kering.

Nestlé Everyday® Sate Ayam Rempah Bersusu

Bahan-bahan:

500g dada ayam
100g lada benggala
1 sudu besar serbuk cili
2 inci halia
2 ulas bawang putih
2 sudu besar Susu Tepung NESTLÉ EVERYDAY
50g madu (mengikut cita rasa)
20g daun ketumbar
2 sudu besar kicap manis
2 sudu besar minyak zaitun (untuk perapan & gril)

Cara penyediaan:

Potong ayam dan lada benggala
Perapkan bersama kesemua bahan yang lain
Grilkan selama 15-20 minit sehingga masak

Kari Ayam Vegetarian Dengan Susu EVERYDAY

Bahan – bahan A:

250gm ayam vegetarian
300gm kentang, potong dadu
150gm tomato, potong panjang
2 sudu besar serbuk kari daging
1 sudu teh serbuk cili
1 liter Susu EVERYDAY (12 sudu besar serbuk susu EVERYDAY + 800ml air)

Bahan-bahan B (Dikisar sehingga menjadi pes):

10 cili kering, buang biji, direndam
5 batang serai, dipotong halus
3 cm lengkuas, dicincang
5 bawang merah, dicincang
4 ulas bawang putih, dicincang
2 cm halia

Bahan – bahan C

4 buah pelaga
4 cengkih
4 bunga lawang
2 batang kayu manis
2 tangkai daun kari
3-4 sudu besar minyak
Garam & gula (secukup rasa)

Cara-cara penyediaan

Panaskan minyak dan tambah bahan-bahan C dan goreng dengan api yang rendah sehingga wangi.
Masukkan pes (Bahan B), serbuk kari dan serbuk cili dan goreng sehingga minyak naik, masukkan kentang dan tomato dan kacau dengan baik.
Masukkan susu dan kacau rata. Biarkan mereneh di atas api yang rendah sehingga kentang masak sepenuhnya.
Masukkan ayam vegetarian dan masak selama 10 minit. Hidangkan panas dengan nasi.

Kuah Lodeh Dengan Susu NESTLÉ EVERYDAY

Bahan A:

Kisar halus bersama 1 cawan air
10 ulas – bawang merah
5 cm (20gm) – kunyit hidup
4 biji – cili padi
2 sudu besar – udang kering- rendam dan tos
2 batang – serai diketuk
2 liter – air

Bahan B:

¼ biji – kobis bulat dipotong kecil
¼ biji – sengkuang dipotong kecil
1 biji – lobak merah dipotong kecil
6 btg – kacang panjang dipotong 3cm
2 biji – terung panjang dipotong kecil
1 biji – kentang dipotong kecil
2 keping – fucuk direndam dan dipotong kecil
1 ikat – suhun direndam

Bahan C:

2 keping – tauhu putih dipotong kecil
1 keping – tempe dipotong kecil dan goreng
2 biji – cili merah dihiris nipis
200 gm – udang segar, dibersih
2 sudu teh – serbuk kunyit
5 kiub – kiub pati ikan bilis MAGGI

Bahan D:

6 sudu besar – Susu NESTLÉ EVERYDAY
(66 gm) – (digaul bersama 2 cawan air suam)
2 sudu teh – serbuk kunyit

Cara – cara penyediaan

Masak bahan A dan serai bersama air sehingga mendidih.
Masukkan bahan B dan rebus sehingga mendidih semula.
Masukkan bahan C dan D, reneh selama 5 minit, gaul setiap 1 minit.
Hidangkan panas.

Nestlé Everyday® Dadih

Bahan-bahan

1.2 litre susu EVERYDAY® (200g +1.2 litre)
Agar-agar tali 20g
125g gula
1/8 sudu kecil garam
Air masak lebih kurang 1 litre (untuk masak agar-agar tali)
1/8 sudu kecil pewarna (merah jambu, hijau)

Cara penyediaan

Larutkan agar-agar bersama air masak atas dapur
Masukkan susu, gula & garam
Tapis & sejukkan

Selfie dan tag NESTLÉ untuk menderma kepada golongan yang memerlukan!

Anda juga boleh mengambil bahagian dalam meningkatkan kesedaran rakyat Malaysia tentang isu hidden hunger dengan menggunakan #HariHariEveryday bermula 28 Mei 2022.

Post satu gambar anda di media sosial dengan satu pek susu tepung EVERYDAY
Posing dengan menunjukkan otot dan letakkan #HariHariEveryday dalam caption anda!

Setiap satu hashtag #HariHariEveryday yang digunakan, NESTLÉ EVERYDAY akan memberikan satu pek nutrisi yang diisi dengan cenderahati kepada keluarga yang memerlukan.
Apa tunggu lagi, anda boleh mengambil bahagian dalam meningkatkan kesedaran kepentingan nutrisi mikro dengan mendapatkan produk NESTLÉ EVERYDAY di Shopee, Lazada serta kedai berhampiran anda. Untuk maklumat lanjut boleh layari Facebook mereka!